title: Fort Clatsop

text: Fort Clatsop oli Lewisin ja Clarkin retkikunnan väliaikainen linnake, joka toimi tutkimusmatkaajien tukikohtana talvella 1805 - 1806. Rakennus sijaitsi Tyynenmeren rannalla Oregonissa Columbiajoen suulla ja oli nimetty alueella asuvien clatsop-intiaanien mukaan.


title: Fort Clatsop

text: Nykyisen Astorian kaupungin lähellä sijaitseva paikka on yksi Lewisin ja Clarkin kansallispuiston suojelukohteista, ja tunnettu myös Fort Clatsopin kansallisena muistomerkkinä. Linnakkeen jäljennös rakennettiin 1955 kunnes se tulipalon jäljiltä rakennettiin uudelleen vuonna 2006. Uusi jäljitelmä on vähemmän viimeistelty kuin edeltäjänsä ja antaa todentuntuisemman kuvan alkuperäisestä Fort Clatsopista.


title: Fort Clatsop

text: Lewisin ja Clarkin 44 jäsentä käsittänyt retkikunta oli lähtenyt St. Louista toukokuussa 1804 ja viettänyt talven Pohjois-Dakotan alueelle rakentamassaan Fort Mandanissa. Siellä ryhmä oli jakaantunut kahtia osan jäsenistä lähtiessä viemään tutkimusmateriaalia presidentti Thomas Jeffersonille. Meriwether Lewisin ja William Clarkin johtamina seurueen loput jäsenet jatkoivat suunniteltua tutkimusmatkaa Pohjois-Amerikan mantereen kartoittamattomille alueille. Matka suuntautui läpi tasankojen ja yli Kalliovuorten saavuttaen päätepisteensä Tyynenmeren rannalla 7. marraskuuta 1805.


title: Fort Clatsop

text: Fort Clatsopin rakennustyöt aloitettiin joulukuun ensimmäisellä viikolla. Sateiset ja tuuliset sääolosuhteet sekä miesten sairastelu hidastivat tukikohdan valmistumista. Rakennukseen päästiin asumaan hieman ennen joulua. Alkeellinen kasarmi sisälsi kaksi eri rakennelmaa ja seitsemän huonetta, joista miehistö jakoi keskenään kolme. Retkikunnan vetäjillä oli käytössään yhteinen huone, samoin oppaana ja tulkkina toimineilla Sacagawealla ja hänen miehellään. Kuudes huone oli tehty tupakointia varten ja seitsemäs toimi vartiotupana.


title: Fort Clatsop

text: Retkikunta ei onnistunut aikomuksessaan tavata mahdollisimman monia Tyynenmeren rannikolla asuvien kansojen päämiehistä. Paikalliset heimot olivat nähneet valkoisia miehiä jo aiemmin merimiesten käydessä kauppaa heidän kanssaan. Tämän vuoksi retkikunnan saapuminen ei tehnyt intiaaneihin suurta vaikutusta. Columbiajoen pohjoisia rantoja kansoittavat chinookit olivat suurin, vaikutusvaltaisin ja parhaiten aseistettu rannikon kansoista. Tutkimusmatkaajat yrittivät turhaan luoda chinookeihin hyvät suhteet. Kaiken lisäksi nämä pitivät tuotteillaan siksi kovia hintoja että amerikkalaisten oli tyydyttävä kaupankäyntiin pääasiassa heidän linnakkeensa läheisyydessä asuvien clatsopien kanssa. Missourijoen maaseudulla menestykseksi osoittautunut Yhdysvaltain diplomatia ei toiminut rannikkokansojen keskuudessa.


title: Fort Clatsop

text: 23. maaliskuuta 1806 retkikunta jätti Fort Clatsopin. Viimeisenä työnään Lewis ja Clark jättivät tukikohtaan täydellisen listan retkikunnan jäsenistä, tarvikkeista ja kartan suunnitellusta paluureitistä siltä varasta, että joku alueella liikkuva euro-amerikkalainen ryhmä löytäisi sen.


title: Tarhasinisarja

text: Tarhasinisarja ("Agapanthus praecox") on narsissikasvien heimoon kuuluva sipulikasvi.


title: Tarhasinisarja

text: Tarhasinisarja kasvaa noin 80 cm:n korkuiseksi ja 60 cm leveäksi. Sillä on tummanvihreät nauhamaiset lehdet ja sinisten trumpettimaisten kukkien muodostama pallomainen kukinto.


title: Tarhasinisarja

text: Afrikansinisarja kasvaa luonnonvaraisena Etelä-Afrikassa Western Capen ja Eastern Capen provinssissa. Se on myös suosittu ja helposti kasvatettava koristekasvi, josta on jalostettu monia lajikkeita. Toisinaan sitä myydään taimitarhoissa afrikansinisarjan nimellä.


title: Jerzu

text: Jerzu on kunta Sardinian itäosassa Nuoron maakunnassa Italiassa. Kunnassa on runsaat 3 000 asukasta.


title: Jerzu

text: Alueen talous perustuu viininviljelyyn laaksoja ympäröivillä jyrkillä rinteillä olevilla viinitiloilla.


title: Kesäpurjo

text: Kesäpurjo ("Allium ampeloprasum") on sipuleiden sukuun kuuluva kasvi.


title: Kesäpurjo

text: Kesäpurjo kasvaa 30-80 cm korkeaksi. Sen lehdet ovat litteitä kuten purjolla, kukinnot violetteja ja pallomaisia.


title: Kesäpurjo

text: Kesäpurjo on yleinen Iberian niemimaalla ja kaikkialla Välimeren ympäristössä, missä se kukkii toukokuusta heinäkuuhun.


title: Peter Garlake

text: Peter Storr Garlake (11. tammikuuta 1934 Kapkaupunki, Etelä-Afrikka – 2. joulukuuta 2011) oli zimbabwelainen arkeologi ja taidehistorioitsija. Hän todisti teoksessaan "Great Zimbabwe", että Suur-Zimbabwen kaupunki on afrikkalaisten rakentama, ja rikkoi siten siirtomaavallan ylläpitämän myytin rakennelman eurooppalaisesta alkuperästä. Garlake teki urallaan kaivauksia myös muun muassa Nigeriassa ja kirjoitti Zimbabwen kalliomaalauksista ja Afrikan taidehistoriasta.


title: Peter Garlake

text: Peter Garlake syntyi vuonna 1934 Kapkaupungissa. Hänen isänsä Storr Garlake oli sotilas, josta tuli myöhemmin Rhodesian ja Njassamaan liittovaltion asevoimien kenraalimajuri. Hänen äitinsä Catherine oli skotlantilaissukuinen eteläafrikkalainen. Peter Garlake kävi collegen Hararessa ja opiskeli 1952–1957 arkeologiaa Kapkaupungin yliopistossa. Jatko-opintonsa hän aloitti 1961 University College Londonissa (UCL), jossa hän tapasi myös tulevan vaimonsa Margaretin. Pari meni naimisiin 1962, ja he saivat kolme lasta.


title: Peter Garlake

text: Garlake aloitti tutkijanuransa 1962 brittiläisessä instituutissa Dar es Salaamissa. Hän tutki Itä-Afrikan rannikon keskiaikaisten swahilikaupunkien arkkitehtuuria ja arkeologiaa. Tutkimuksista julkaistiin vuonna 1966 teos "The Early Islamic Architecture of the East African Coast".


title: Peter Garlake

text: Garlake nimitettiin Rhodesian monumenttien tarkastajaksi 1964, vuotta ennen maan itsenäistymistä. Hän tutki useita Rhodesiasta löytyneitä "dzimbabweja" eli kivirakennelmia. Garlake havaitsi kuitenkin nopeasti, ettei hän pystynyt toimimaan tehtävässä haluamallaan tavalla. Rhodesian lait määräsivät, että tulkinnat maan varhaisista rakennuksista pitäisi ”tasapainottaa”. Jos kirjoittaja väitti jonkin rakennelman olevan afrikkalaista alkuperää, hänen piti käyttää yhtä monta sanaa selvittämään myös sitä mahdollisuutta, että rakentajina olisivatkin olleet esimerkiksi portugalilaiset tai foinikialaiset.


title: Peter Garlake

text: Garlake lähti Rhodesiasta ja siirtyi luennoitsijaksi Nigeriaan Ifen yliopistoon, missä hän toimitti loppuun tutkimuksensa Suur-Zimbabwesta. Vuonna 1973 hän julkaisi aiheesta teoksen "Great Zimbabwe", joka kumosi lopulta siirtomaa-aikaisen myytin ja todisti, että Suur-Zimbabwen olivat rakentaneet afrikkalaiset eivätkä eurooppalaiset tai foinikialaiset. Ian Smithin johtama hallinto halusi pitää kiinni myytistä, jonka mukaan Rhodesian suuret historialliset rakennelmat olivat valkoihoisten rakennuttamia. Nigeriassa Garlake suoritti myös kaksi merkittävää kaivausta, Woye Asirin ja Obalaran arkeologisilla alueilla. Hän kirjoitti tutkimuksistaan kaksi raporttia West African Journal of Archaeology -lehteen ja käsitteli niissä Ifen klassisen kauden aineellista kulttuuria ja jorubojen asuinaluetta yleisesti.


title: Peter Garlake

text: Garlake oli 1976–1981 lehtorina UCL:ssä. Tämän jälkeen hän palasi Zimbabween mutta pettyi, kun ei saanut National Museums and Monuments of Zimbabwen johtajan paikkaa. Vuodesta 1984 lähtien hän toimi Zimbabwen yliopiston lehtorina, ja tohtoriksi hän väitteli 1992 Lontoon yliopistossa, School of Oriental and African Studiesin collegessa. 1980-luvun lopussa hän menetti tulipalossa Zimbabwen arkeologiaa käsittelevät käsikirjoituksensa, minkä jälkeen hän siirtyi tutkimaan maan kalliomaalauksia. Hän julkaisi 1987 teoksen "The Painted Caves" ja sen pohjalta 1995 teoksen "The Hunter’s Vision". Garlaken viimeiseksi kirjaksi jäi 1992 julkaistu "Early Art and Architecture of Africa".


title: Peter Garlake

text: Garlake kuoli vuonna 2011. Hänelle ei järjestetty muistotilaisuutta, ja hänelle toimitettiin niin sanottu luonnollinen hautaus, kuten hän oli itse toivonut.


title: Jan Lehtola

text: Jan Lehtola (s. 1972 Tampere) on suomalainen urkuri. Lehtola opiskeli urkujensoittoa Matti Hannulan ja Olli Porthanin johdolla. Hän valmistui musiikin maisteriksi vuonna 1998 ja väitteli musiikin tohtoriksi vuonna 2005 Sibelius-Akatemiasta. Hän on opiskellut myös ulkomailla: Alankomaissa (Jacques van Oortmerssen), Saksassa ja Ranskassa. Hän on esiintynyt Radion sinfoniaorkesterin, Keski-Pohjanmaan kamariorkesterin sekä Lahden, Tampereen ja Mikkelin kaupunginorkesterin kanssa. Hän on vieraillut muun muassa Kuhmon kamarimusiikissa. Vuonna 2003 hän organisoi ensimmäisen kansainvälisen Naji Hakim -festivaalin Helsingissä. Hän on Organo Novon taiteellinen johtaja ja Organum-seuran puheenjohtaja.


title: Jan Lehtola

text: Lehtola on kantaesittänyt muiden muassa Harri Ahmaksen, Kalevi Ahon, Naji Hakimin ja Paavo Heinisen teoksia. Hän on levyttänyt Oskar Merikannon, Camille Saint-Saënsin, Johann Sebastian Bachin, Jouko Linjaman ja Naji Hakimin teoksia eri levy-yhtiöille; levytyksiä on yli kolmekymmentä.


title: Kivikoski

text: Kivikoski on ollut muun muassa seuraavien suomalaisten henkilöiden sukunimi:


title: Esa Furuholm

text: Esa Furuholm (s. 19. elokuuta 1950 Pori) on suomalainen entinen jalkapalloilija.


title: Esa Furuholm

text: Hän pelasi urallaan yhteensä viisi kautta SM-sarjassa seuroinaan Porin Ässät, Valkeakosken Haka ja Turun Pyrkivä.


title: Esa Furuholm

text: Keskikentällä pelanneen Furuholmin paras kausi pääsarjatasolla oli vuonna 1971, jolloin hän teki Hakan riveissä kuusi maalia.


title: Esa Furuholm

text: Muun muassa toimittajana ja opettajana työskennellyt Furuholm siirtyi 1990-luvun alussa Suomen Palloliiton palvelukseen. Hän toimi pitkään Palloliiton kehityspäällikkönä.


title: Esa Furuholm

text: Esa Furuholmin veli on entinen pääsarjatason jalkapalloilija Tapio Furuholm, joka tunnetaan myös jalkapalloselostajana.


title: Esa Furuholm

text: Nykyään Esa Furuholm pelailee harrastesarjaa joukkueessa FC Lost Boys.


title: Bødker

text: Bødker on seuraavien henkilöiden sukunimi:


title: Hans Pieren

text: Hans Pieren (s. 23. tammikuuta 1962 Adelboden) on sveitsiläinen alppihiihtäjä, jonka päälaji oli suurpujottelu. Hän edusti aktiiviurallaan Skiclub Adelboden -seuraa.


title: Hans Pieren

text: Pieren sijoittui suurpujottelussa kahdeksanneksi Crans-Montanan MM-kilpailuissa 1987, 14:nneksi Calgaryn 1988 ja 11:nneksi Albertvillen 1992 olympialaisissa sekä viidenneksi Moriokan MM-kilpailuissa 1993.


title: Hans Pieren

text: Pieren sijoittui suurpujottelun maailmancupin kokonaispisteissä toiseksi kaudella 1991–1992. Hän saavutti kolme palkintosijaa maailmancupin suurpujotteluosakilpailuissa: hän oli kolmas Alta Badiassa joulukuussa 1987 sekä toinen Kranjska Gorassa ja Adelbodenissa tammikuussa 1992.


title: Jalkapallon B-sarjan kausi 1932

text: Jalkapallon B-sarja 1932 oli jalkapallon Suomen sarjan toiseksi korkein sarjataso vuonna 1932. Sarjan pelitapa määritettiin SPL:n Liittohallituksen kokouksessa 8.5.-32: Sarjaan osallistuyivat A-sarjasta 1931 pudonneet HJK ja ViPS ja loput osallistuvat joukkueet tulivat piireistä. Maa jaettiin SPL-piireittäin 4 alueeseen, ks. ohessa alueelliset karsinnat), joiden jälkeen sarja pelattiin yhden kierroksen loppusarjana, ja sarjan kaksi parasta nousi A-sarjaan kaudeksi 1933.


title: Jalkapallon B-sarjan kausi 1932

text: Savo


title: Jalkapallon B-sarjan kausi 1932

text: Helsinki, Turku


title: Jalkapallon B-sarjan kausi 1932

text:
EIF
Häme-Satakunta, Pohjanmaa


title: Jalkapallon B-sarjan kausi 1932

text:
VIFK
Karjala, Viipuri, Kymenlaakso


title: Jalkapallon B-sarjan kausi 1932

text: Reipas


title: Jalkapallon B-sarjan kausi 1932

text: Uusinta mestaruudesta: HJK - EIF 3-1 (2-0)


title: Jalkapallon B-sarjan kausi 1933

text: Jalkapallon B-sarja 1933 oli jalkapallon Suomen sarjan toiseksi korkein sarjataso vuonna 1933. Sarjassa pelattiin edellisvuotta vastaavasti 6 joukkueen loppusarja, johon osallistujat karsittiin ensin piireittäin alueellisissa karsinnoissa, ja loppusarjaan kelpuutettiin piirien välisistä kaksoisotteluista 4 joukkuetta ja Helsingin piirin sarjan 2 parasta (SPL:n johtokunnan päätös 29.3.1933). Loppusarja pelattiin yhden kierroksen sarjana, ja sen kaksi parasta nousi A-sarjaan kaudeksi 1933.


title: Jalkapallon B-sarjan kausi 1933

text:
Savo
Kymenlaakso


title: Jalkapallon B-sarjan kausi 1933

text: Pohjanmaa


title: Jalkapallon B-sarjan kausi 1933

text: Vaasa


title: Jalkapallon B-sarjan kausi 1933

text: Häme-Satakunta


title: Jalkapallon B-sarjan kausi 1933

text: Turku


title: Jalkapallon B-sarjan kausi 1933

text: Viipuri


title: Jalkapallon B-sarjan kausi 1933

text: Karjala


title: Jalkapallon B-sarjan kausi 1933

text: 27.5. Sortavalassa


title: Jalkapallon B-sarjan kausi 1933

text: Helsinki


title: Jalkapallon B-sarjan kausi 1933

text: Savo - Kymenlaakso


title: Jalkapallon B-sarjan kausi 1933

text: Pohjanmaa - Vaasa


title: Jalkapallon B-sarjan kausi 1933

text: Häme-Satakunta - Turku


title: Jalkapallon B-sarjan kausi 1933

text: Viipuri - Karjala


title: Jalkapallon B-sarjan kausi 1933

text: Ottelut 2.7. Viipurissa sekä 9. ja 16.7. Sortavalassa


title: Jalkapallon B-sarjan kausi 1933

text:
Esitetyissä lähteissä ainakin kahta erlaista tietoa: RSSSF- ja Kuopion futiksesta -lähteissä yllä esitetystä poikkeava sarjataulukko,
TuUL:n maliero 9-5, KuPSin 3-11.


title: Jalkapallon B-sarjan kausi 1933

text: KuPS-TuUL 2-1


title: Jalkapallon B-sarjan kausi 1934

text: Jalkapallon B-sarja 1934 oli jalkapallon Suomen sarjan toiseksi korkein sarjataso vuonna 1934. B-sarjaan joukkueet osallistuivat ensin piirien alueellisiin karsintoihin ja B-sarja jaettiin sitten läntiseen ja itäiseen lohkoon, joissa kummassakin pelasi 6 joukkuetta. Läntiseen lohkoon joukkueet tulivat Helsingin (2 seuraa), Pohjanmaan (2), Turun (1) sekä Häme-Satakunnan (1) piireistä. Itäiseen lohkoon noustiin Viipurin (2), Savon (2), Karjalan (1) sekä Kymenlaakson (1) piireistä. Lohkoissa pelattiin 6 joukkueen yksinkertaiset sarjat. Molemmista lohkoista kaksi parasta pääsi loppusarjaan, josta edelleen 2 parasta nousi vuoden 1935 A-sarjaan. Sarjan pelitavasta päätettiin SPL:n edustajakokouksessa 20.1.1934.


title: Jalkapallon B-sarjan kausi 1934

text: Helsinki


title: Jalkapallon B-sarjan kausi 1934

text: Pohjanmaa


title: Jalkapallon B-sarjan kausi 1934

text: Turku


title: Jalkapallon B-sarjan kausi 1934

text:
Häme-Satakunta
Viipuri


title: Jalkapallon B-sarjan kausi 1934

text:
Savo
Karjala
Karsinta suoritettin ns. Karjalan sarjan yhteydessä. Kaksi ensimmäistä ottelua päättyi tasan ja B-sarjan paikka ratkesi päätösottelussa, jossa SP voitti Kalevaiset 4-3.. Kaksinkertaisen Karjalan sarjan, jossa karsintaan osallistuneiden lisäksi oli mukana Värtsilän Teräs, sen sijaan voitti SPS.


title: Jalkapallon B-sarjan kausi 1934

text: Kymenlaakso


title: Jalkapallon B-sarjan kausi 1934

text: Sarjataulukossa (Itäinen lohko) tai lähteessä on virhe (ks. Suomen Palloliiton toimintakertomus 1934, s. 5: ”ainoastaan yksi ottelu, KuPT ja KoPS, ratkaistiin poikkeuksellisten syiden nojalla luovutuksella viimeksi mainitun eduksi.” Kyseinen ottelu on taulukossa laskettu päättyneen 0-0, piti pelata Kotkassa. Voi olla, että kyse on kirjoitusvirheestä, sillä KuPS sai ilmeisesti luovutusvoiton KoPS:sta, kun vastustaja ei saapunut Kuopioon?, taulukkoon on laskettu KuPS-KoPS -tulokseksi 3-0.


title: Bogdanov

text: Bogdanov, naisilla Bogdanova on venäläinen sukunimi, joka on muun muassa seuraavilla henkilöillä:


title: Venäjän metsäteollisuus

text: Venäjän alueesta 45,3 % on metsän peitossa. 80 % Venäjän metsistä sijaitsee Siperiassa sekä Itä-Aasiassa ja 20 % Euroopan puolella Venäjää. Venäjän metsäteollisuudessa suurin osa myyntituloista saadaan jalostamattoman raakapuun viennistä.


title: Venäjän metsäteollisuus

text: Heinäkuussa vuonna 2007 Venäjän hallinto nosti pyöreän puutavaran vientitullia (ks. Venäjän puutulli) 20 prosentilla ja huhtikuussa vuonna 2008 vielä 25 prosentilla. Korotukset johtivat siihen, että venäläisten puutavaravientiyhtiöiden kilpailukyky maailmanmarkkinoilla heikkeni. Vuoden 2008 toisella puoliskolla maailmanlaajuisen talouskriisin (ks.Taantuma (2008–2009)) takia rakennustyöt vähenivät jyrkästi Japanissa, Kiinassa ja Länsi-Euroopassa. Lisäksi tuotantomäärät pienenivät huomattavasti sektoreilla, jotka käyttävät puutavaraa tuotannossaan.


title: Venäjän metsäteollisuus

text: Vuonna 2008 Venäjän metsäteollisuusyritysten nettotulos heikkeni huomattavasti. Tästä kertoo Venäjän metsäteollisuusyritysten top-50 tilasto, joka julkistetaan vuosittain venäläisessä Lesnaja industrija -lehdessä. Vuoden 2008 tilaston mukaan viidenkymmenen suurimman yrityksen kokonaistulos oli 216,34 miljardia ruplaa (n. 5,36 mrd. €), josta kymmenen suurimman yrityksen osuus oli 70 %. Viidenkymmenen menestyneimmän yrityksen kokonaisvoitto oli 6,26 miljardia ruplaa (n. 155,14 milj. €). Pelkästään puutuotteita valmistavien yritysten osuus kokonaistuloksesta oli 27 prosenttia ja kokonaisvoitosta 26,8 prosenttia. Loppuosa meni sellu- ja paperiyrityksille.


title: Venäjän metsäteollisuus

text: Venäjän WTO-jäsenyydestä käytiin historian pisimmät liittymisneuvottelut. Varsinainen liittymishakemus on jätetty jo vuonna 1993. Venäjän WTO-jäsenyys vahvistui 21.7.2012. WTO-jäsenyyden myötä havupuun tullimaksut laskivat euromääräisesti puoleen ja lehtipuun tullimaksut neljännekseen nykyisestä.


title: Venäjän metsäteollisuus

text: Pitkien jäsenyysneuvottelujen tuloksena Venäjälle myönnettiin myös ennätyspitkät siirtymäajat, viimeiset sitoumukset toteutetaan vuoteen 2020 mennessä. Kaikkiaan Venäjän WTO-liittymissopimuksessa on 164 erilaista sitoumusta. Suurin osa koskee ulkomaankaupan säädöksiä: tuonti- ja vientitulleja, määrärajoituksia, tuontilisenssejä ja muita kaupan asiakirjoja. Jäsenyyden myötä loppuu myös pitkä kiista raakapuun vientitulleista.


title: Venäjän metsäteollisuus

text: Metsien yksityisomistus on Venäjällä mahdollista vain hyvin poikkeuksellisessa tapauksessa. Venäjän oikeuskäytäntö osoittaa, että vieläkään ei ole selvää mistä asioista yksityisomistaja saa itse päättää metsää käytettäessä. Privatisoidulle maalle kasvanut uudismetsä voi olla yksityisomistuksessa. Kaupunkimetsät, puolustusvoimain metsät ja talousmetsät ovat valtionomistuksessa. Maatalousmetsät ovat alueiden hallinnoimia. Vuonna 2007 talousmetsiä tuotiin alueiden hallinnointiin.


title: Venäjän metsäteollisuus

text: Metsäteollisuudessa tuotetaan joka vuosi noin 0,5 miljardia tonnia biomassaa, josta jatkotuotantoon mene vain 25 prosenttia. Havu, kaarna ja oksat jäävät käyttämättä. Valmistuotteita tulee vain 11 prosentista raaka-ainetta. Syksyllä 2011 Pietarin kansainvälisessä metsäfoorumissa kuultiin, millaisia ongelmia Venäjän metsäteollisuudella mm. on:


title: Tower Bloxx

text: Tower Bloxx on Digital Chocolaten kehittämä pulmapeli, joka julkaistiin matkapuhelimille joulukuussa 2005. Pelissä on tavoitteena rakentaa korkeudeltaan ja asukasluvultaan mahdollisimman suuria taloja. Peliä on mahdollista pelata ainoastaan yksinpelinä.


title: Tower Bloxx

text: "Tower Bloxxissa" pelaajan on rakennettava tornitaloja. Rakentaminen tapahtuu kerros kerrokselta, pudottamalla oikeaan aikaan nosturinkoukussa riippuva kerrospalikka edellisen päälle. Mikäli kerroksen onnistuu pudottamaan täsmälleen oikeaan kohtaan, talon asukasluku kasvaa hetkellisesti nopeammin. Pelaajalla on kolme yritystä saada kerrospalikka paikalleen; mikäli palikka putoaa talosta ohi tai sen asettaa liian reunalle, pelaaja menettää yhden yrityksen. Talosta tulee sitä heiluvampi, mitä epätasaisemin palikat on aseteltu.


title: Tower Bloxx

text: Pelissä on kaksi pelimuotoa, kaupunkipeli ja pikapeli. Kaupunkipelissä kerrosten lukumäärä on rajallinen, ja suunnitellun kerrosmäärän saavutettuaan pelaajan on asetettava tornitalolleen katto. Pikapelissä puolestaan rakennetaan kerrostaloa niin kauan kun pelaajalla on yrityksiä jäljellä.


title: Tower Bloxx

text: Kaupunkipelissä on tavoitteena rakentaa asukasluvultaan mahdollisimman suuri kaupunki 25 tonttia sisältävälle kartalle. Pelimuoto sisältää neljä eri rakennustyyppiä: sinisen asuintornitalon, punaisen liiketornitalon, vihreän toimistotornitalon ja keltaisen pilvenpiirtäjän. Kaupunkipelin alussa voi rakentaa vain sinisiä asuintornitaloja. Rakentamisen jatkuessa pelaaja saa käyttöönsä muita tornitaloja. Talojen sijoittelua pitää miettiä, sillä punaisen liiketornitalon voi rakentaa vain sinisen talon viereen, vihreän sinisen ja punaisen viereen sekä keltaisen sinisen, punaisen ja virheän tornitalon viereen.


title: Tower Bloxx

text: Pikapeli on loputon pelimuoto, jossa yritetään rakentaa mahdollisimman monta asukasta majoittava ja korkea pilvenpiirtäjä. Ainoastaan kolme parasta tulosta pääsee huipputuloksiin. Peli loppuu vasta pelaajan menetettyä viimeisen elämänsä.


title: Tower Bloxx

text: "Pelit"-lehden arvostelussa "Tower Bloxx" sai täydet viisi tähteä. Arvostelija Mika Äärilä kehui pelin kaunista grafiikkaa ja yksinkertaisen toimivaa pelattavuutta.


title: Tower Bloxx

text: Toukokuussa 2006 peli sai Mobile Entertainment Award -palkinnon.


title: Jalkapallon B-sarjan kausi 1935

text: Jalkapallon B-sarja 1935 oli jalkapallon Suomen sarjan toiseksi korkein sarjataso vuonna 1935. B-sarjassa oli ensin piireissä alueelliset karsinnat. B-sarja jaettiin sitten läntiseen ja itäiseen lohkoon, joissa kummassakin pelasi 7 joukkuetta. Läntiseen lohkoon joukkueet tulivat Helsingin ja Länsi-Uudenmaan (yht. 2 joukkuetta), Turun (2), Hämeen (1), Satakunnan (1) sekä Pohjanmaan (1) piireistä. Itäiseen lohkoon noustiin Viipurin (3), Savon (2), Kymenlaakson (1) sekä Karjalan (1) piireistä. Lohkoissa pelattiin 7 (6) joukkueen yksinkertaiset sarjat. Molemmista lohkoista kaksi parasta pääsi loppusarjaan, josta edelleen 2 parasta nousi vuoden 1936 Mestaruussarjaan. Itäsarjasta luopui kesken viipurilainen Kelkkalan Kisailijat. Sarjan pelitavasta päätettiin SPL:n ylimääräisessä edustajakokouksessa 30.3.1935.


title: Jalkapallon B-sarjan kausi 1935

text: Helsinki & Länsi-Uusimaa


title: Jalkapallon B-sarjan kausi 1935

text: Turku


title: Jalkapallon B-sarjan kausi 1935

text: Häme


title: Jalkapallon B-sarjan kausi 1935

text: Satakunta


title: Jalkapallon B-sarjan kausi 1935

text: Porin Palloilijat selviytyi B-sarjaan voitettuaan karsinnoissa Porin Kärpät 5-2 ja 7-2 sekä Pallo-Iirot 3-2 ja 1-1.


title: Jalkapallon B-sarjan kausi 1935

text: Pohjanmaa


title: Jalkapallon B-sarjan kausi 1935

text: Viipuri


title: Jalkapallon B-sarjan kausi 1935

text:
Savo
Kymenlaakso
Karjala


title: Jalkapallon B-sarjan kausi 1935

text: 26.5. SP-SPS 4-2, 2.6. SPS-JoPS 5-2 ja 9.6. JoPS-SP 2-0


title: Jalkapallon B-sarjan kausi 1935

text: Sortavalan Palloilijat voitti 16.6. uusintaottelussa Sortavalan Palloseuran 2–1.


title: Björkqvist

text: Björkqvist, Björkquist tai Björkkvist on muun muassa seuraavien henkilöiden sukunimi:


title: Two Steps from Hell

text: Two Steps from Hell on tuotantomusiikkiyhtiö, joka perustettiin vuonna 2006. Sen perustivat Thomas Bergersen ja Nick Phoenix. Yhtiön alkuperäinen tarkoitus oli tuottaa musiikkia elokuvien trailereihin ja sen musiikki oli saatavilla ainoastaan elokuvien tuottajille. Vuonna 2010 yhtiö kuitenkin julkaisi ensimmäisen julkisen albuminsa. Two Steps from Hellin musiikkia on käytetty useiden menestyneiden elokuvien, videopelien ja tv-sarjojen trailereissa.


title: Two Steps from Hell

text: Yhtiön julkaisemia näytealbumeita ovat:


title: Two Steps from Hell

text: Yhtiön julkaisemia julkisia albumeita ovat:


title: DiViA-foorumi

text:
DiViA-foorumi on Aalto University Executive Educationin (Aalto EE) järjestämä digitaalisen liiketoiminnan, markkinoinnin ja asiakkuuksien johtamisen foorumi.
DiViA on lähtenyt liikkeelle akateemisesta tutkimusprojektista "Digitaalinen viestintä ja asiakkuudet" vuonna 2002. DiViA-foorumin puheenjohtajana toimii pitkänlinjan asiakkuus- ja digitutkija sekä konsultti Mika Raulas.


title: DiViA-foorumi

text: DiViA-foorumin seminaarien yleisö (divialaiset) ovat pääsääntöisesti suomalaisten suurien ja keskisuurien yritysten markkinointijohdosta sekä asiantuntijoista, myynnistä, liiketoiminnan kehittäjistä sekä liiketoimintajohtajista ja -päälliköistä. Lisäksi DiViA-foorumissa on mukana arvoketjun toimijoita kuten markkinointi- ja digitoimistoja sekä mediayrityksiä.


title: DiViA-foorumi

text:
DiViA-foorumi kokoontuu seitsemässä seminaarissa ja yhdessä tai kahdessa pienryhmäkeskustelussa vuosittain. Seminaarien teemat ovat seuraavat: Tulevaisuus, Kuluttajakäyttäytymisen muutos, Markkinointiviestintä ja brändi, Asiakkuudet ja myynti, Uudet teknologiat ja markkinoinnin palvelut, Strategia ja liiketoimintamallit, Yhteenveto – Mitä opimme ja mitä muutimme?
Seminaareissa on paikalla aina noin 200 divialaista.


title: Yksikkömurtoluku

text:
Yksikkömurtoluku on murtoluku, jonka osoittajana on luku yksi. Yleisin syy muodostaa yksikkömurtoluku on ottaa kokonaisluvusta käänteisluku:
Tämän vuoksi yksikkömurtoluvun käänteisluku on kokonaisluku. Luvulla viisi
Yksikkömurtoluvuilla laskeminen ja murtolukujen esittäminen niiden avulla on hankalaa. Tämä lienee perussyy muinaisten egyptiläisten matematiikan heikolle tasolle.


title: Yksikkömurtoluku

text:
Jokainen murtoluku voidaan ilmaista yksikkömurtolukujen summana tai erotuksena. Tämä koskee myös yksikkömurtolukuja. Esimerkiksi
josta viimeinen on yleisesti
formula_4


title: Yksikkömurtoluku

text:
Yksikkömurtoluvut eli käänteisluvut ovat tärkeitä lukuteoriassa, jossa lukujonojen teorian tulokset todistettiin aluksi näiden ominaisuuksien avulla. Kuuluisa on niin sanottu harmoninen sarja, jonka summa kasvaa äärettömän suureksi eli sarja hajaantuu :
Sen sijaan neliölukujen käänteislukujen sarja suppenee :


title: Yksikkömurtoluku

text:
Matemaattisessa analyysissä on esitelty yksinkertainen käänteislukufunktio :
formula_7 kun formula_8.


title: Yksikkömurtoluku

text: Yksikkömurtoluvut olivat Lähi-idän muinaisissa korkeakulttuurien kirjanpitäjien, tiedemiesten ja papiston osamaa laskentoa. Murtolukulaskennassa käytettiin murtolukuina vain yksikkömurtolukuja, ja tapa periytyi kreikkalaisille ja arabeille sekä intialaisille, jotka kehittivät merkintöjä eteenpäin varsin myöhään. Yleiset murtoluvut, sellaisina kuin me suomalaiset ne tunnemme, yleistyivät vasta keskiajan jälkeen.


title: Kanban

text: Sana kanban tulee japanin kielestä ja tarkoittaa kirjaimellisesti taulua tai mainoskylttiä.


title: Kanban

text: Kanban on Lean-periaatteen mukainen tuotannon ajoitusjärjestelmä, joka auttaa määrittämään, mitä pitää tuottaa, milloin ja millaisissa määrissä. Tämä mahdollistaa Just-In-Time-tuotannon (JIT). Kanban ei ole varastonhallintamenetelmä, vaikka sen vaikutukset ulottuvat myös varastonhallintaan. Kanbanin keksijän Taiichi Ōnon lisäksi menetelmän edelläkävijöihin kuuluu David Anderson, Donald Reinertsen sekä Jeffrey Liker.


title: Kanban

text: Kanban näki päivänvalon, kun Toyotalla oli tarve ylläpitää nopeaa parannusvauhtia Taiichi Ōnon suunnittelemassa Toyota Production System -järjestelmässä. Kanbanista tuli tehokas työväline koko tuotantojärjestelmän ohjaukseen. Lisäksi se nosti esille erilaisia tuotantoprosessin ongelmia ja edisti siten parannusten keksimistä ja käyttöönottoa.


title: Kanban

text: Toyota tutki 1940-luvulla supermarketeja sillä ajatuksella, että joitakin varastonhallinta- ja hyllyjen täyttömenetelmiä voitaisiin käyttää myös autotehtaissa. Supermarketissa asiakkaat voivat ostaa vain sitä, mitä tarvitsevat, juuri silloin kun on tarve ja juuri tarvittavan määrän. Kauppias täyttää hyllyt kulutuksen mukaan ja tilaa lisää tavaraa tarvittaessa. Toyotalla syntyi ajatus, että tuotantoprosessi on itse asiassa edeltävien prosessien asiakas, ja että edeltävä prosessi voisi toimia eräänlaisena supermarkettina: "asiakas" hakee tarvitsemansa, ja "kauppa" tuottaa tai tilaa lisää käytön mukaan.


title: Kanban

text: Kanbanissa kysyntä ohjaa tuotantoa, ja parhaimmillaan loppuasiakkaan tilaus menee koko asiakas-kauppa -ketjun läpi. Vuonna 1953 Toyota lähti käyttämään tätä logiikkaa päätehtaassaan.


title: Kanban

text: Kanban-kortit ovat kanbanissa keskeisiä. Kortti on viestimekanismi, joka kertoo, että asiakkaat ovat kuluttaneet hyödykkeitä ja että lisää voi nyt valmistaa tai laittaa esille. Kanban-korttien määrä määrittää suoraan varastojen ja puskureiden koon. Tasapainoisessa kanban-prosessissa kortteja on juuri sopiva määrä nopean läpimenoajan varmistamiseksi. Liiallinen määrä kortteja lisää läpimenoaikaa, koska ylimääräistä tavaraa tuotetaan etukäteen ja jää varastoon odottamaan. Liian pieni määrä kortteja on myös haitaksi, koska seuraava prosessi joutuu odottamaan toimitusta, ja resurssien käyttöaste laskee.


title: Kanban

text: Kirjaimellisena esimerkkinä kanban-kortista voidaan mainita, että joillakin käyntikorttivalmistajilla on tapana ujuttaa oma mainoskorttinsa käyntikorttipinkan pohjan tuntumille. Kun pinkka on loppumassa, näkyy muistutus tilata niitä lisää.


title: Kanban

text: Perinteisempi tehdaspainotteinen esimerkki on ns. "two-bin system" eli "kahden laatikon järjestelmä". Kuvitellaan tehdas, jossa käytetään vaikkapa tietyntyyppisiä ruuveja. Yksi laatikko ruuveja löytyy tehtaan lattialta, ja toinen odottaa tehtaan varastossa. Kummassakin laatikossa on kanban-kortti, joka kuvaa sisällön attribuutteja ja ominaisuuksia, esim. ruuvien kokoa ja määrää. Kun tehtaan lattialla oleva laatikko tyhjenee, työntekijät palauttavat tyhjän laatikon ja sen kanban-kortin tehtaan varastoon ja hakevat sieltä täyden laatikon, jotta tuotantoprosessi voisi jatkua. Samalla he tilaavat toimittajalta uuden laatikon tyhjentyneen tilalle. "Kolmen laatikon järjestelmässä" ajatusta on laajennettu siten, että myös tavarantoimittaja liittyy järjestelmään, ja kolmas laatikko on silloin toimittajan varastossa odottamassa tilausta.


title: Kanban

text: Kanban-signaaleja voi tietenkin lähettää myös sähköisesti (tätä kutsuttiin aiemmin e-kanbaniksi, tosin digitalisoinnin myötä erotuksen tarve on nykyään pieni). Monet tavalliset ERP-järjestelmät pystyvät esimerkiksi lähettämään sähköpostin toimittajalle, kun varasto uhkaa tyhjetä. Myös syvempi integraatio on mahdollinen, jolloin toimittaja saa paremman näkyvyyden ostajan tilauskantaan eli tuleviin tarpeisiin ja pystyy optimoimaan omat prosessinsa sen mukaan.


title: Kanban

text: Perinteisessä tuotannon suunnittelussa myyntiennusteiden laatu on avainasemassa. Huonolaatuisella ennusteella on suora negatiivinen rahallinen vaikutus: jos asiakkaiden tarve on luultua pienempi, valmiit tuotteet jäävät varastoon keräämään pölyä ja sitovat samalla rahaa. Jos tarve onkin ennakoitua suurempi, tuotantoprosessi ei pysty tuottamaan riittävästi, ja tehdas menettää myyntiä kilpailijoille. Yksi kanbanin vahvuuksista on, että järjestelmä ohjaa itse itseään aidon kulutusdatan perusteella ja reagoi kulutusmuutoksiin välittömästi ns. imuohjauksen avulla. Näin ollen valmistaja pystyy toimimaan tehokkaasti myös silloin, kun tuotantoprosessi on pitkä tai kulutuksen ennustettavuus on heikko. Jos kulutus vaihtelee voimakkaasti, yritys voi luoda puskureita käyttämällä lisää kanban-kortteja. Taiichi Ōnon mukaan kanban-järjestelmän ohjeita pitää jatkuvasti tarkkailla ja seurata. Toyotalla on esimerkiksi kuusi Kanban-sääntöä (ks. alla).


title: Kanban

text: Kanbanin periaatteita voi myös käyttää henkilökohtaisen työn hallinnassa.


title: Kanban

text: Toyotan kanban-sääntöjä mainitaan monessa eri kirjassa.


title: Aminosokerit

text: Aminosokerit ovat monosakkaridijohdannaisia, joissa yksi monosakkaridin hydroksyyliryhmistä on korvautunut aminoryhmällä. Yleisimmin hydroksyyliryhmä on korvautunut 2-asemasta, mutta myös muista asemista hydroksyyliryhmä voidaan korvata aminoryhmällä joskaan näitä johdannaisia ei esiinny luonnossa.


title: Aminosokerit

text: Systemaattisesti aminosokerit nimetään muodossa x-amino-x-deoksimonosakkaridi, missä x viittaa aminoryhmän paikkaan monosakkaridin rakenteessa. Tyypillisesti niistä käytetään kuitenkin triviaalinimiä, esimerkiksi 2-amino-2-deoksi-d-glukoosi on glukosamiini. Kolme yksinkertaisinta aminosokeria ovat glukosamiini, galaktosamiini ja mannosamiini, jotka ovat glukoosin, galaktoosin ja mannoosin johdannaisia. Näiden lisäksi aminosokereihin luetaan yleisesti kuuluvaksi myös hieman monimutkaisemmat N-asetyyliglukosamiini, N-asetyyligalaktosamiini ja N-asetyylineuramiinihappo eli sialihappo.


title: Aminosokerit

text: Aminosokerit esiintyvät luonnossa tärkeässä osassa glykoproteiinien, glykosaminoglykaanien ja glykolipidien rakenteessa ja toiminnassa. Lisäksi esimerkiksi kitiini koostuu toisiinsa liittyneistä N-asetyyliglukosamiinimolekyyleistä. Aminosokereita esiintyy myös monien antibioottien, kuten erytromysiinin ja karbomysiinin, rakenteessa.


title: Hurrikaani Sandy

text: Hurrikaani Sandy oli vuoden 2012 Atlantin hurrikaanikauden kymmenes trooppinen hirmumyrsky. Sandyn läpimitta oli suurimmillaan yli 1 600 kilometriä ja se oli läpimitaltaan suurin koskaan havainnoitu Atlantin valtameren hurrikaani. Sen uskotaan aiheuttaneen Karibialla ja Yhdysvaltain sekä Kanadan itärannikolla yli 50 miljardin dollarin vahingot ja tappaneen yli 100 ihmistä. Hurrikaani Sandy aiheutti myös laajoja tulvia Yhdysvaltain koillisosissa ja Haitilla.


title: Hurrikaani Sandy

text: Sandy muodostui Atlantin valtamerellä Jamaikan eteläpuolella. Se voimistui trooppiseksi myrskyksi 22. lokakuuta 2012. 24. lokakuuta se luokiteltiin trooppiseksi hirmumyrskyksi eli hurrikaaniksi. Samana päivänä se osui maihin Jamaikalla. 25. lokakuuta se iski maihin Kuubassa ja liikkui saaren yli. Tämän jälkeen Sandy heikkeni uudelleen trooppiseksi myrskyksi, mutta voimistui taas hurrikaaniksi 28. lokakuuta 2012. Atlantilla pohjoiseen kulkenut myrsky törmäsi kylmään rintamaan ja kääntyi länteen. Sandy iski maihin Yhdysvaltain New Jerseyn osavaltiossa 29. lokakuuta.


title: Hurrikaani Sandy

text: Haitissa hirmumyrsky aiheutti suuria tulvia ja sen uskotaan tappaneen 52 ihmistä. Myrsky teki laajoja tuhoja maan viljelysalueilla ja noin 70 prosenttia peltojen sadosta uskotaan tuhoutuneen. Lisäksi myrsky tappoi paljon karjaa.


title: Hurrikaani Sandy

text: Jamaikassa hirmumyrsky Sandyn uskotaan tappaneen yhden ihmisen. Lisäksi myrsky tuhosi satoja asuintaloja ja aiheutti yli kymmenen miljoonan euron vahingot.


title: Hurrikaani Sandy

text: Kuubassa kuoli hirmumyrskyssä 11 ihmistä ja noin 190 000 taloa tuhoutui. Lisäksi myrsky teki tuhoja suuressa osassa Kuuban viljelysalueita ja maassa pelätään ruokapulaa.


title: Hurrikaani Sandy

text: Hirmumyrsky ja sen nostattamat tulvat aiheuttivat tuhoja yli kahdessakymmenessä Yhdysvaltain osavaltioista. Myrkyn uskotaan tappaneen Yhdysvalloissa yhteensä noin sata ihmistä Connecticutissa, New Jerseyssä, New Yorkissa, Marylandissa, Pohjois-Carolinassa, Länsi-Virginiassa ja Pennsylvaniassa. Appalakkien vuoristoalueella Länsi-Virginiassa Sandy aiheutti suuria lumimyrskyjä.


title: Hurrikaani Sandy

text: Hirmumyrsky Sandyn on arvioitu aiheuttaneen Yhdysvalloissa noin 50 miljardin dollarin vahingot. Se katkaisi sähköt miljoonilta ihmisiltä sekä vaikeutti vedenjakelua ja liikennettä useiden päivien ajan. Itärannikon lentokentistä jouduttiin sulkemaan New Yorkin John F. Kennedyn ja LaGuardian, Newarkin, Philadelphian, Bostonin Loganin, Washingtonin Dullesin ja Baltimoren-Washingtonin kansainväliset lentoasemat sekä lukuisia pienempiä lentokenttiä. Tämän vuoksi satoja tuhansia lentoja peruuntui.Amtrak pysäytti itärannikon junaliikenteen. Kolme ydinreaktoria suljettiin myrskyn ja tulvien vuoksi.


title: Hurrikaani Sandy

text: Historiallisesta HMS Bounty-purjealuksesta 1960-luvulla valmistettu, useissa elokuvissa käytetty kopio upposi myrskyssä Pohjois-Carolinan rannikolla. Sen 16-henkisestä miehistöstä pelastettiin 14. Yksi kuoli ja laivan kapteeni on edelleen kateissa.


title: Hurrikaani Sandy

text: New Jerseyn osavaltiossa kuoli ainakin 14 ihmistä. Ilman sähköä oli enimmillään noin 2,7 miljoonaa kotitaloutta ja liikeyritystä. Myrsky aiheutti tulvia useissa osavaltion rannikon kaupungeissa. Atlantic Cityn kaupungista 70-80 prosenttia arvioidaan olleen veden alla tulvan ollessa korkeimmillaan. Kaupungin rannassa sijaitsevasta huvipuistolaitteita ja ravintoloita kantavasta suuresta kävelysillasta murtui osia mereen. Oceanin piirikunnassa sijaitseva Oyster Creekin ydinvoimala jouduttiin sulkemaan tulvavesien vuoksi.


title: Hurrikaani Sandy

text: Hirmumysrky Sandy aiheutti aiheutti New Yorkin osavaltiossa laajoja myrskytuhoja sekä nostatti tulvia. Osavaltiossa kuoli ainakin 46 ihmistä ja ilman sähköä oli enimmillään 2,2 miljoonaa taloutta. Westchesterin piirikunnassa sijaitseva Indian Pointin ydinvoimala jouduttiin sulkemaan maanantaina ja Scribassa Ontariojärven rannalla sijaitseva Nine Mile Pointin ydinvoimala suljettiin tiistaina.


title: Hurrikaani Sandy

text: New Yorkin kaupungissa kuoli noin 40 ihmistä. Myrsky aiheutti tulvia useissa kaupungin osissa ja Manhattanin saaren eteläkärjessä vesi nousi ennätykselliset yli neljä metriä. Sähkönjakelu katkesi osista kaupunkia useaksi päiväksi. Useat kaupungin tietunneleista sekä suuri osa New Yorkin metron laajasta tunneliverkostosta kärsi tulvavaurioita. Monet metroasemat täyttyivät vedellä. Lisäksi useat kaupungin bussivarikoista tulvivat. Kaikki Manhattanin saarelle johtavat sillat suljettiin myrskyn vuoksi. Kaupungin koulut, yliopistot, lähes kaikki julkinen liikenne sekä New Yorkin pörssi suljettiin useaksi päiväksi myrskyn vuoksi. Useita sairaaloita jouduttiin evakuoimaan tulvavaurioiden vuoksi sähkögeneraattorien vaurioiduttua. New Yorkin kaupungin Queensin Breezy Pointin alueella syttyi suuri tulipalo, joka tuhosi yli sata asuintaloa. Tulvat ja kova tuuli estivät pelastustyöntekijöiden pääsyä onnettomuusalueelle.


title: Hurrikaani Sandy

text: Hurrikaani Sandy katkoi sähköjohtoja ja puita suuressa osaa itäistä Kanadaa ja noin 150 000 ihmistä oli ilman sähköä. Lisäksi ainakin yksi ihminen kuoli Torontossa myrskytuulen lennättämän kyltin osumasta.


title: The Impressions

text: The Impressions on chicagolainen yhtye, joka esittää soul-, rhythm and blues-, gospel- ja doo-wop-musiikkia. Yhtye perustettiin vuonna 1957 doo-wop-yhtyeenä nimeltä The Roosters. Impressions oli suosituimmillaan 1960-luvulla, jolloin sen laulusolistina ja lauluntekijänä toimi Curtis Mayfield, kunnes hän siirtyi soolouralle vuonna 1970. Yhtyeen tunnetuin kappale on "People Get Ready" (1965), josta on tullut soul-klassikko ja 1960-luvun kansalaisoikeusliikkeen tunnuslaulu.


title: Kulmakivi

text: Kulmakivi on Suomen teologisen instituutin (STI) tiedotuslehti. Lehti on alkanut ilmestyä vuonna 1988, jolloin STI aloitti toimintansa. Kulmakivi ilmestyy 6 kertaa vuodessa, ja sivumäärä on 16. Vuonna 2006 alkoi ilmestyä lehden 12-sivuinen ruotsinkielinen versio Hörnstenen. Lehti ilmestyy kokonaisuudessaan myös internetsivuilla.


title: Oikosarvet

text: Oikosarvet on yhteisnimitys kaikille suoran putken sisällä eläneisiin pääjalkaisiin nilviäisiin ja siihen kuuluu monenlaisia mustekalan kaltaisia eläimiä. Niiden fossiloituneita jäänteitä on löytynyt kymmeniä tuhansia ja toisinaan kokonaiset kivet muodostuvat yksinomaan niiden jäänteistä. Joihinkin fossiileihin on tallentunut kuoren alkuperäinen väri. Vaikka jotkut oikosarvet kasvoivat jättiläismäisiin mittoihin, suurin osa oli vain muutaman senttimetrin pituisia. Oikosarvia olivat esimerkiksi "Orthoceras" ja "Cameroceras". Ne kehittyivät noin 495 miljoonaa vuotta sitten myöhäisellä kambrikaudella ja kuolivat sukupuuttoon noin 225 miljoonaa vuotta myöhemmin myöhäisellä triaskaudella. Tuon aikakauden välissä ne olivat merten yleisimpiä eläimiä.


title: Oikosarvet

text: Kuten muilla pääjalkaisilla, oikosarvilla oli pään alapuolella sifoniksi kutsuttu voimakas ja lihaksikas putki, joka toimi samalla periaatteella kuin suihkumoottori. Kun eläin pusersi vettä kovalla paineella putken läpi, se alkoi liikkua hitaasti vastakkaiseen suuntaan. Hyponomi oli taipuisa, joten eläin saattoi liikkua sen avulla mihin suuntaan tahansa. Useimpien pääjalkaisten tavoin oikosarvet luultavasti piileskelivät päiväsaikaan meren syvänteissä ja hämärissä painanteissa. Yöllä ne tulivat matalaan veteen pyydystämään kaloja, trilobiitteja ja meriskorpioneja. Oikosarvilla oli ilmeisesti huono näkö, joten ne aistivat saaliin ehkä hajuaistinsa avulla. Saaliiseen ne tarttuivat pitkillä lonkeroillaan ja repivät sen kappaleiksi papukaijan nokkaa muistuttavalla suullaan. Niiden lonkeroissa oli urat, mutta ei samankaltaisia imukuppeja kuin nykyään elävillä mustekaloilla ja kalmareilla.


title: Sievinen

text: Sievinen on muun muassa seuraavien henkilöiden sukunimi:


title: Kauppakeskus Matkus

text: Kauppakeskus Matkus (Matkus Shopping Center), on Kuopion eteläosassa, Hiltulanlahden kaupunginosan Matkuksen yritysalueelle rakennettu noin 90 liikkeen ostoskeskus, joka avattiin 1. marraskuuta 2012. Kauppakeskus sijaitsee Viitostien varrella Kuopiosta etelään. Kauppakeskus kuuluu Ikano-konserniin, jonka omistaa ruotsalaislähtöinen Ikea.


title: Kauppakeskus Matkus

text: Matkukseen pääsee Kuopion Liikenteen linjalla 31 torilta suoraan kauppakeskukselle. Autolla torilta Matkukseen on noin 14 kilometrin matka.


title: Stewart vastaan Abend

text: Stewart vastaan Abend () oli Yhdysvaltain korkeimman oikeuden vuonna 1990 antama päätös, jonka mukaan tekijänoikeuden nykyisellä omistajalla on aiempien omistajien tekemistä sopimuksista riippumaton oikeus päättää johdannaisteosten luomisesta ja käytöstä.


title: Stewart vastaan Abend

text: Cornell Woolrich oli kirjoittanut novellin "It Had to Be Murder" ja myynyt sen julkaisuoikeudet Popular Publications -yhtiölle, joka julkaisi tarinan vuonna 1942 "Dime Detective Magazine" -lehden helmikuun numerossa. Kolme vuotta myöhemmin Woolrich myi tarinan filmatisointioikeudet tuotantoyhtiölle ja lupautui lisäksi sopimuksella uusimaan tuotantoyhtiön saamat oikeudet, kun Yhdysvalloissa tekijänoikeuksilla tuolloin voimassa ollut 28 vuoden suoja-aika tulisi täyteen ja tekijänoikeudet täytyisi uusia.


title: Stewart vastaan Abend

text: Vuonna 1953 näyttelijä James Stewartin ja ohjaaja Alfred Hitchcockin muodostama tuotantoyhtiö Patron osti tarinan elokuvaoikeudet 10 000 dollarilla. Novellin pohjalta Hitchcock ohjasi Stewartin tähdittämän "Takaikkuna"-elokuvan, joka ilmestyi 1954.


title: Stewart vastaan Abend

text: Woolrich kuoli vuonna 1968 ennen 28-vuotisen suoja-ajan umpeutumista, ja hänen kirjallinen perintönsä siirtyi hänen testamenttinsa toimeenpanijan, Chase Manhattan -pankin hallintaan. Chase myi "It Had to Be Murderin" filmatisointioikeudet 650 dollarilla edelleen kirjallisuusagentti Sheldon Abendille.


title: Stewart vastaan Abend

text: Abend ei suostunut noudattamaan Woolrichin tekemää sopimusta filmatisointioikeuksien uusimisesta. Kun "Takaikkuna" esitettiin televisiossa, Abend haastoi Stewartin oikeuteen.


title: Stewart vastaan Abend

text: Tuomioistuimen tuli ratkaista, rikkoiko laillisen johdannaisteoksen omistaja alkuperäisteoksen oikeuksien nykyisen omistajan tekijänoikeuksia, kun johdannaisteoksen esille saattamista jatkettiin alkuperäisteoksen suoja-ajan päätyttyä.


title: Stewart vastaan Abend

text: Teoksen oikeuksia koskeva päätäntävalta palaa suoja-ajan päätyttyä alkuperäiselle tekijälle tai tämän oikeuksien nykyiselle haltijalle. Näin turvataan alkuperäisoikeuksien omistajan mahdollisuus lunastaa teokselle ennalta arvaamatta muodostuva arvo.


title: Stewart vastaan Abend

text: Sopimus oikeuksien uusinnasta oli tekijän lupaus, joka tekijän kuoltua jäi lunastamatta; tekijän seuraajalla oli oikeus estää johdannaisteoksen käyttö.


title: Siltanen

text: Siltanen on suomalainen sukunimi, joka on muun muassa seuraavilla henkilöillä:


title: Mari Velin

text: Anne Maria Velin, (o.s. Ahonen, s. 1. kesäkuuta 1956 Kiuruvesi) on karkkilalainen runoilija ja opettaja. Häneltä on julkaistu kokoelmat "Hämärä kuin kuuntelisi" (Otava, 1996) ja "Valon reuna" (Otava, 1998).


title: Mari Velin

text: Mari Velinin isä oli kirjailija Erkki Ahonen. Mari Velin on asunut Karkkilassa 1960-luvulta lähtien. Hän on aiemmin työskennellyt perheensä maatilalla Karkkilan Haavistossa ja sittemmin opettajana peruskoulussa. Perheeseen kuuluvat aviomies ja kaksi aikuista lasta.


title: Mari Velin

text: Elias-kirjailijasivuston haastattelussa Mari Velin kertoo kirjoittaneensa läpi elämänsä. ”Runot uusintuvat, vaihtavat väriä ja muotoa moneen kertaan. Karsin ja pelkistän. Aiheet tulevat itsestään esille prosessissa, joka on enemmän kielen kuin teeman tähden.” Velinin 1990-luvulla julkaistut kokoelmat saivat hyvän vastaanoton. Vuonna 2008 julkaistiin unkariksi suomalaisten naisrunoiljoiden kokoelma "Mikor felébredtem, nyár volt (r"), jossa mukana myös Mari Velin. Velin on ollut järjestämässä Karkkilassa runotapahtumia yhteistyössä Karkkilan kulttuuriyhdistys Lyytin kanssa.


title: Stroboskooppi

text: Stroboskooppi on pyörimisnopeuden ja mekaanisen värähtelyn taajuuden mittauslaite, jossa kirkas valo välkkyy tasaisesti. Taajuuden laskostumisen vuoksi liike näyttää pysähtyvän kun valon vilkkumisen ja liikkeen taajuudet ovat keskenään harmonisessa suhteessa.


title: Stroboskooppi

text: Stroboskooppia voi käyttää myös pyörimisliikkeen vaihekulman mittaamiseen esimerkiksi ottomoottorin venttiilien ja sytytyksen keskinäisessä ajoituksessa. Tällöin valoa ohjataan sytytysjärjestelmästä saatavalla signaalilla.


title: Stroboskooppi

text: Levysoittimien pyörimisnopeuden voi tarkistaa tarkoitukseen tehdyn raidallisen stroboskooppilevyn avulla. Toiminta perustuu verkkosähköllä toimivan valaisimen kirkkauden vaihteluun 100 Hz taajuudella.


title: Stroboskooppi

text: Vilkkuvaa stroboskooppivaloa käytetään myös diskoefektinä.


title: Southampton (täsmennyssivu)

text: Southampton tarkoittaa seuraavia:


title: Mika Pieniniemi

text: Mika Pieniniemi (s. 1966 Oulu) on suomalainen jääkiekkovalmentaja. Vuodesta 2010 lähtien hän on työskennellyt Oulun Kärppien valmennuspäällikkönä. Suomen naisten jääkiekkomaajoukkueen päävalmentajana hän oli lokakuusta 2012 kevääseen 2014 saakka.


title: Mika Pieniniemi

text: Mika Pieniniemi on aikaisemmin toiminut Oulun Kärppien valmennusryhmässä vuodet 1997–2002. Sen jälkeen hän siirtyi KalPan päävalmentajaksi, jossa tehtävässä työskenteli vuosina 2002–2007. Seuraavat kaksi kautta Pieniniemi toimi Porin Ässien kakkosvalmentajana.


title: 2000-luku (täsmennyssivu)

text: 2000-luku tarkoittaa seuraavia asioita:


title: Luettelo Argentiinan lentoyhtiöistä

text: Tämä on luettelo lentoyhtiöistä, joilla on tai on ollut Argentiinan siviili-ilmailuviranomaisen myöntämä toimilupa.


title: Total Recall – uskomaton elämäntarinani

text: Total Recall – uskomaton elämäntarinani () on itävaltalais-yhdysvaltalaisen näyttelijä, kehonrakentaja ja poliitikko Arnold Schwarzeneggerin omaelämäkerta, jonka hän on kirjoittanut yhteistyössä kirjailija Peter Petren kanssa. Kirja käsittelee Schwarzeneggerin monipuolista uraa niin menestyneenä ja palkittuna kehonrakentajana, kansainvälisenä elokuvatähtenä kuin myös Kalifornian kuvernöörinä ja poliitikkona. Teos valaisee myös Schwarzeneggerin yksityiselämän saloja.


title: Total Recall – uskomaton elämäntarinani

text: Kustannusyhtiö Simon & Schuster julkaisi teoksen alun perin englanninkielisenä 1. lokakuuta 2012. Suomessa teos ilmestyi Otavan julkaisemana ja Jyri Raivion kääntämänä 24. lokakuuta 2012. Teos on julkaistu kovakantisena, sidottuna sekä nidottuna pehmeäkantisena painoksena ja äänikirjana. Sidottu painos on 646 sivun mittainen, kun taas kovakantisessa painoksessa sivuja on yhteensä 655.


title: Total Recall – uskomaton elämäntarinani

text: Teoksen nimi viittaa vuonna 1990 ensi-iltansa saaneeseen tieteiselokuvaan "Total Recall – Unohda tai kuole", jossa Schwarzenegger näytteli pääosaa.


title: Ctenotus ora

text:
Ctenotus ora on kuuden sentin mittainen uhanalainen lisko. Laji elää Australiassa ja viihtyy hiekkadyyneissä. Lisko on vasta löydetty, eikä siitä juuri tiedetä mitään. Englanniksi lajin nimi on "coastal plains skink", eli vapaasti suomennettuna
rannikkotasankoskinkki.


title: Lempinen

text: Lempinen on suomalainen sukunimi, joka on muun muassa seuraavilla henkilöillä:


title: Palola

text: Palola on suomalainen sukunimi, joka on muun muassa seuraavilla henkilöillä:


title: Lamberg

text: Lamberg on muun muassa seuraavien henkilöiden sukunimi:


title: Toussaint Charbonneau

text: Toussaint Charbonneau (1759 Montreal – 1843) oli ranskalais-kanadalainen turkismetsästäjä ja kauppias, joka osallistui Lewisin ja Clarkin tutkimusretkeen vuosina 1805–1806. Hänet tunnettiin myös saman matkan aikana kuuluisuutta saavuttaneen shoshoni-opas Sacagawean aviopuolisona.


title: Toussaint Charbonneau

text: Charbonneau syntyi Montrealissa vuonna 1759. Hänen varhaisista vaiheistaan ei tiedetä paljonkaan. Vuonna 1795 Charbonneausta on lyhyt maininta erään raiskaustapauksen ja sitä seuranneen puukotuksen yhteydessä. Tuolloin muuan intiaaninainen oli iskenyt naskalilla tyttärensä raiskannutta Charbonneauta, joka vain vaivoin oli päässyt pakenemaan paikalta.


title: Toussaint Charbonneau

text: Charbonneau työskenteli 1700-luvun loppupuolella joitakin vuosia brittiläisen North West Companyn alaisuudessa. Oman väittämänsä mukaan hän siirtyi 1797 asumaan Pohjois-Dakotan alueella kyliään pitäneiden mandanien ja hidatsojen luo ja ryhtyi vapaaksi kauppiaaksi. Paikallisia intiaanimurteita puhuvana hän otti vastaan myös tulkin ja eräoppaan tehtäviä. Paikallinen väestö tunsi Charbonneaun hyvin ja antoi hänelle monia hieman ivallisia lempinimiä.


title: Toussaint Charbonneau

text: Lewisin ja Clarkin retkikunnan rakentaessa Fort Mandanin talveksi 1804–1805 Charbonneau tarjoutui amerikkalaisten tulkiksi. Tutkimusretken johtajat Meriwether Lewis ja William Clark tarvitsivat tulkkeja koska suunniteltu matka jatkui kauas länteen. Kuullessaan, että Charbonneaulla oli kaksi shoshoni-vaimoa miehet päättivät palkata Charbonneaun ja tämän nuoremman vaimon Sacagawean, jonka kielitaidon uskottiin olevan eduksi siirryttäessä nykyisten Montanan ja Idahon alueille. Ennen kuin retkikunta jatkoi matkaansa Sacagawea synnytti pojan, joka sai nimen Jean Baptiste.


title: Toussaint Charbonneau

text: Huhtihuussa 1805 retkikunta jätti Fort Mandanin ja aloitti pitkän matkansa. Jean Baptiste seurasi vanhempiaan Sacagawean selässään kantamassa korissa. Missourijoella toukokuun puolivälissä sattunut välikohtaus varjosti pitkään retkikunnan uskoa Charbonneauhin. Voimakas tuulenpuuska heilautti venettä, jonka peräsimessä hän oli. Charbonneau joutui paniikkiin ja oli aiheuttaa veneen kaatumisen. Veneessä ollut Pierre Cruzatte uhkasi ampua Charbonneaun mikäli tämä ei saisi malttiaan takaisin. Sacagawea kurkottui poimimaan jokeen pudonneita arvokkaita muistiinpanoja sillä aikaa kun veneen miehistö yritti vakauttaa aluksensa kulkua. Lewis oli raivostunut ja kirjoitti myöhemmin, että uimataidoton Charbonneau oli "ehkä pelokkain vesimies maailmassa".


title: Toussaint Charbonneau

text: Charbonneau onnistui myöhemmin korjaamaan mainettaan ja avusti monilla tavoin tutkimusretken onnistumista. Hän kielitaidostaan oli apua kun retkikunta kohtasi Kanadasta tulleita ranskankielisiä turkismetsästäjiä. Charbonneaun ansiot kokkina olivat erinomaiset ja saivat useat seurueen jäsenet ylistämään "boudin blancia" (valkoista makkaraa, joka on tehty biisoninlihasta ja sekä keitetty että käristetty karhun rasvassa). Lisäksi hänen taitonsa hieroa kauppoja osoittautui hyödylliseksi, kun retkikunta hankki elintärkeäksi osoittautuneita hevosia Shoshonien leiristä Idahossa. Charbonneau oli mukana myös ´kolme tulkkia vaatineessa käännöstyössä, jonka ansiosta retkikunnan tavoitteet tulivat selviksi shoshoneille. Sacagawea puhui äidinkieltään heimonsa kanssa ja käänsi puheen miehelleen hidatsaksi. Charbonneau käänsi hidatsankielen ranskalaiselle retkikunnan jäsenelle Francis Labichelle, joka puolestaan käänsi puheet englanniksi.


title: Toussaint Charbonneau

text: Kapteeni Clark oli ihastunut Charbonneaun ja Sacagawean poikaan Jean Baptisteen, jo joutui usein tekemisiin lapsen vanhempien kanssa. Clark joutui puuttumaan myös aviolliseen kiistaan Charbonneaun pahoinpidellessä vaimoaan tutkimusmatkan aikana. Kun tutkimusmatka päättyi elokuussa 1806 maksettiin Charbonneaulle palveluksistaan 500 dollaria.


title: Toussaint Charbonneau

text: Retkikunnan paluun jälkeen Charbonneau perheineen asui kaksi vuotta hidatsojen kylässä. Vuonna 1809 perhe siirtyi St. Louisiin Clarkin ehdotuksesta. Charbonneau sai pienen maapalstan palveluksistaan retkikunnan jäsenenä ja yritti viljellä maata. Katsottuaan maanviljelyn itselleen sopimattomaksi hän myi maansa ja palasi takaisin Missourin seudulle.


title: Toussaint Charbonneau

text: Missouri Fur Companyn työllistämänä Charbonneau siirtyi Etelä-Dakotaan, jossa Sacagawea synnytti 1812 Lizette-nimisen tyttären. Lapsen syntymän jälkeen Sacagawea sairastui nopeasti ja menehtyi saman vuoden joulukuussa isorokkoon, tulirokkoon tai tuberkuloosiin. Osa tutkijoista uskoo, että kuollut nainen ei ollut Sacagawea, vaan Charbonneaun toinen shoshoni-vaimo. Shoshonien suullisen perimätiedon mukaan Sacagawea jätti Charbonneaun ja asui comanchien ja shoshonien parissa Porivo-nimisenä ja kuoli hyvin vanhana.


title: Toussaint Charbonneau

text: Kapteeni Clark otti molemmat lapset huostaansa hetkeksi aikaa St. Louisiin, koska ei pitänyt Charbonneauta sopivana kasvattajana. Vuonna 1813 Clark luovutti Jean Baptisten ja Lizetten St. Louisin orpokotiin..


title: Toussaint Charbonneau

text: Vuosien 1812–1838 välisenä aikana Charbonneau teki satunnaisia töitä Ylä-Missourin intiaaniasiaintoimiston kielenkääntäjänä. Hän oli saanut tämän työn Missourin territorion kuvernööriksi valitun Clarkin avustuksella ja ansaitsi palkkaa 300 dollarista 400 dollaria vuodessa. Tämän työn lisäksi Charbonneau toimi kahden keskenään kilpailevan turkisyrityksen palveluksessa, ja hänestä tuli tämän menettelynsä vuoksi epäsuosittu. Suurimmat ansionsa Charbonneau saavutti sellaisten henkilöiden eräoppaana kuten taiteilija Karl Bodmer ja prinssi Maximilian zu Wied-Neuwied.


title: Toussaint Charbonneau

text: Charbonneaun uskotaan kuolleen vuonna 1843. Samana vuonna hänen poikansa Jean Baptiste siirtyi asumaan hänen maatilalleen.


title: Deniz Bavautdin

text: Deniz Bavautdin (s. 19. huhtikuuta 1953 Rauma) on suomalainen toimitusjohtaja ja pelaajauransa lopettanut jääkiekkoilija.


title: Deniz Bavautdin

text: Bavautdin pelasi urallaan neljä kautta jääkiekon SM-sarjassa sekä SM-liigassa vuosina 1973–1977. Hänelle kertyi pääsarjatasolla yhteensä 117 ottelussa tehopistein 28+17=45. Lisäksi Bavautdin pelasi kaksi kautta Ruotsin toiseksi korkeimmalla sarjatasolla I-divisioonassa.


title: Deniz Bavautdin

text: Jääkiekkouransa jälkeen Bavautdin työskenteli rengasalalla ensin Ruotsissa ja myöhemmin Saksassa. Hän on toiminut johtotehtävissä eri rengasvalmistajien palveluksessa myös muun muassa Norjassa sekä Yhdysvalloissa. 2000-luvulla Bavautdin oli Pohjoismaiden suurimman rengasalan ketjun DekkPartner AS:n hallituksen puheenjohtajana Oslossa.


title: Deniz Bavautdin

text: Kesäkuussa 2009 Bavautdin kutsuttiin jalkapallon Veikkausliigassa pelanneen Tampere Unitedin toimitusjohtajaksi. Seura otti myöhemmin vastaan rahaa Singaporessa toimineelta vedonlyöntiyhtiöltä. Tapauksen vuoksi Veikkausliiga sulki huhtikuussa 2011 Tampere Unitedin sarjasta, ja seura ajautui konkurssiin vielä samana kesänä.


title: Deniz Bavautdin

text: Bavautdin sai yhdessä seuran hallituksen puheenjohtajan kanssa syytteen rahanpesusta. Se hylättiin Pirkanmaan käräjäoikeudessa maaliskuussa 2012, mutta syyttäjä valitti tuomiosta Turun hovioikeuteen.


title: Deniz Bavautdin

text: Deniz Bavautdin on taustaltaan Suomen taatareja. Hänellä on kaksi tytärtä, joista vanhempi on Suomessa asuva historioitsija Ainur Elmgren ja nuorempi Berliinissä työskentelevä sarjakuvataiteilija Tinet Elmgren.


title: Mee Pok Man

text: Mee Pok Man on singaporelainen elokuva vuodelta 1995. Sen ohjasi Eric Khoo, ja nimiosaa näytteli Joe Ng. Elokuva kertoo nuudelipuodin pitäjän ja prosituoidun kohtaamisesta.


title: Sandy

text: Sandy voi tarkoittaa ainakin seuraavia:


title: Perttunen

text: Perttunen on suomalainen sukunimi. Tunnettuja Perttunen-nimisiä henkilöitä ovat:


title: Mirja Kuivaniemi

text: Mirja Inkeri Kuivaniemi on Isojoella syntynyt ja Seinäjoella asuva suomalainen kirjailija.


title: Mirja Kuivaniemi

text: Kuivaniemen isä oli Eino Julius Kiviniemi ja äiti Katri Sylvia (Sylvi) o.s. Kangasjärvi. Hän on koulutukseltaan merkonomi ja asui aikoinaan jonkin aikaa Ruotsissa, sitten Kuoreveden Hallissa, Hämeenlinnassa, Ilmajoella ja vuodesta 1964 lähtien Seinäjoella. Kuivaniemi toimi pitkään asianajajien sihteerinä eri asianajotoimistoissa. Määrätietoisen kirjoittamisen hän aloitti 1980-luvun alussa ja vapaa kirjailija hän on ollut vuodesta 1996 lähtien. Hän on julkaissut romaaneja, näytelmiä, novellikokoelmia ja nuortenkirjoja sekä yhden runokokoelman. Kirjailijantyön ohella Kuivaniemi on silti toiminut kolumnistina, toimittajana sekä kriitikkona. 1980-luvulla hän oli useita vuosia kulttuurilehti Lakeuden Kutsun toimituskunnan jäsen, 1984-2002, 2006-2010 ja satunnaisesti 2011 sanomalehti Ilkan kulttuuriavustaja: muun muassa kolumnit sekä kirja- ja teatteriarvostelut. 2003-2006 ja 2008 Ortodoksiviesti -lehden kirjallisuuskriitikko.Kuivaniemi on yksi kirjoittajista mm. seuraavissa teoksissa:


title: Mirja Kuivaniemi

text: Kuivaniemi on osallistunut mm. seuraaviin antologioihin:Kuivaniemi on lisäksi saanut useita palkintoja kirjoituskilpailuissa.


title: Luoksein jää

text: Luoksein jää on mallin ja laulajan Jasmin Mäntylän studioalbumi. Se on julkaistu vuonna 2002 levymerkillä Mediamusiikki.


title: Luoksein jää

text: Kaikki kappaleet säveltänyt ja sovittanut Pertti Haverinen, ellei toisin mainittu.


title: Henry Cowell

text: Henry Cowell (11. maaliskuuta 1897 Menlo Park, Kalifornia – 10. joulukuuta 1965 Shady, Ulster County, New York) oli yhdysvaltalainen säveltäjä, pianisti, teoreetikko ja opettaja. Hän oli esiintymis- ja sävellysuransa alusta alkaen innovatiivinen taiteilija. Hän pyrki yhdistämään tyylissään länsimaisia, aasialaisia ja afrikkalaisia vaikutteita. Hänen tuotantoonsa kuuluu muun muassa sinfonioita sekä "Hymns and Fuguing Tunes" -sarja (1941–1945).


title: Henry Cowell

text:
Rhythmicon-soitin valmistui 1930-luvun alussa Cowellin ja Léon Thereminin yhteistyön tuloksena. Cowellin johdolla opiskelivat muiden muassa John Cage, Lou Harrison, George Gershwin ja Burt Bacharach.
Cowell pidätettiin vuonna 1936 homoseksuaalisesta suhteesta 17-vuotiaaseen mieheen. Cowell myönsi myös muita seksuaalisia suhteita miehiin. Hän sai vankeustuomion ja joutui San Quentiniin. Hän sai tukea Martha Grahamilta ja Percy Graingerilta, mutta Charles Ives katkaisi välinsä häneen. Cowell armahdettiin vuonna 1940, jonka jälkeen hän muutti White Plainsiin, New Yorkiin. Hän meni vuonna 1941 naimisiin etnomusikologi Sidney Hawkins Robertsonin kanssa.


title: Avi Avital

text: Avi Avital (; s. 1978 Beerseba) on israelilainen mandoliininsoittaja. Hän alkoi soittaa instrumenttiaan 8-vuotiaana ja opiskeli sitä Israelin lisäksi Padovan Cesare Pollini -konservatoriossa Italiassa. Vuonna 2007 Avital voitti pääpalkinnon solistien Aviv-kilpailussa, ja vuonna 2008 hän voitti Echo-palkinnon David Orlowsky Trion kanssa tekemästään levytyksestä. Vuonna 2010 Avital sai Grammy-ehdokkuuden "parhaan soitinsolistin" kategoriassa Avner Dormanin mandoliinikonserton levytyksestään.


title: Avi Avital

text: Avital on julkaissut useita levytyksiä, joilla kuullaan klezmer- ja barokkimusiikkia sekä uutta taidemusiikkia.


title: August Söderman

text: Johan August Söderman (17. heinäkuuta 1832 Tukholma – 10. helmikuuta 1876) oli ruotsalainen säveltäjä.


title: August Söderman

text: Hän syntyi teatterin kapellimestarin poikana. Kun hän oli 11-vuotiaana keskeyttänyt koulunkäyntinsä, hänet lähetettiin merille, mutta hän joutui sairastuttuaan pian palaamaan kotiin. Tämän jälkeen hän opiskeli pianonsoittoa sekä omin päin myös viulun- ja sellonsoittoa. Vuonna 1850 hänet kiinnitettiin erään teatteriseurueen kapellimestariksi, jossa tehtävässä hän vieraili Suomessakin. Hän lähti Leipzigiin opiskelemaan viulun-, pianon- ja sellonsoittoa, ja palattuaan Ruotsiin hänet nimitettiin Ruotsin kuninkaallisen oopperan kuoromestariksi ja apulaiskapellimestariksi.


title: August Söderman

text: Södermanin balladeissa on havaittavissa Richard Wagnerin vaikutus. Hän sävelsi myös näyttämömusiikkia, kuten teoksen "Svenskt festspel". Kuoromusiikissa hänen huomattava saavutuksensa on hänen hieman ennen kuolemaansa säveltämä teos "Katolsk Messa".


title: August Söderman

text: August Södermanin poika oli oopperalaulaja (basso) Carl August Söderman (1860–1916), joka toimi myös oopperaohjaajana.


title: Ismo Läntinen

text: Ismo Läntinen (s. 1. tammikuuta 1954 Pori) on suomalainen jääkiekko- ja salibandyvalmentaja.


title: Ismo Läntinen

text: Jääkiekon SM-liigassa hän on valmentanut Tapparaa kaudella 1998–1999 sekä Porin Ässiä 2000–2001. Tapparan valmentajaksi Läntinen tuli lokakuun lopussa 1998, kun Rauno Korpi erotettiin tehtävästään. Ässiä hän ei ehtinyt valmentamaan kuin kuuden ottelun verran, jonka jälkeen Läntisen tilalle nimettiin Vladimir Jursinov Jr.


title: Ismo Läntinen

text: Vuonna 2005 Läntinen siirtyi salibandyn pariin. Hän on valmentanut SBS Poria sekä FBT Poria kahdella korkeimmalla sarjatasolla. FBT pelasi Läntisen valmennuksessa Salibandyliigassa kolme kautta vuosina 2008–2009 sekä 2010–2012.


title: Ismo Läntinen

text:
Marraskuussa 2012 Ismo Läntisen uutisoitiin aloittavan valmennustehtävät 11.11.2012 Satakuntaliigan 1.divisioonan joukkueen
Sbs Sibyllan penkin takana.


title: Ismo Läntinen

text: Läntinen aloitti FC Jazzin Ykkösen joukkueen joukkueenjohtajana kauden 2014 alla.


title: Ismo Läntinen

text: Läntinen on vuodesta 2013 alkaen edustanut perussuomalaisia Porin kaupunginvaltuustossa. Hän oli ehdolla eduskuntavaaleissa 2015, joissa hän sai 260 ääntä.


title: Joël Gaspoz

text: Joël Gaspoz (s. 25. syyskuuta 1956 Morgins, Valais, Sveitsi) on sveitsiläinen uransa lopettanut alppihiihtäjä.


title: Joël Gaspoz

text: Gaspoz voitti suurpujottelun maailmancupin kokonaiskilpailun kausilla 1985–1986 ja 1986–1987. Jälkimmäisellä kerralla hän jakoi voiton Pirmin Zurbriggenin kanssa. Hän sijoittui suurpujottelucupissa neljänneksi 1980–1981 sekä viidenneksi 1979–1980 ja 1981–1982. Hän oli kaudella 1986–1987 lisäksi neljäs sekä pujottelun maailmancupissa että maailmancupin kokonaiskilpailussa. Hän voitti suurpujottelun maailmancupissa kaikkiaan kuusi osakilpailua, oli neljä kertaa toinen ja kuudesti kolmas. Pujottelussa hän voitti yhden osakilpailun ja oli kaksi kertaa kolmas.


title: Joël Gaspoz

text: Gaspoz sijoittui Lake Placidin olympialaisissa 1980 suurpujottelussa seitsemänneksi. Schladmingin MM-kilpailuissa 1982 hän oli suurpujottelussa neljäs ja pujottelussa viides. Hän sijoittui Sarajevon olympialaisissa 1984 suurpujottelussa kymmenenneksi, Crans-Montanan MM-kilpailuissa 1987 pujottelussa seitsemänneksi ja Calgaryn olympialaisissa 1988 suurpujottelussa kymmenenneksi.


title: Pauliina Fred

text: Pauliina Fred (s. 1974) on suomalainen huilisti. Hän opiskeli vuosina 1994–2001 nokkahuilua, traversoa ja huilua Sibelius-Akatemiassa, josta hän valmistui musiikin masteriksi. Lisäksi hän opiskeli Utrechtin ja Amsterdamin konservatorioissa. Hän piti ensimmäisen konserttinsa vuonna 2004.


title: Pauliina Fred

text: Fred on soittanut useissa kokoonpanoissa, kuten Opus X -yhtyeessä, Helsingin Barokkiorkesterissa ja Kuudennen kerroksen orkesterissa. Hän on esiintynyt solistina ja kamarimuusikkona lukuisissa Euroopan maissa, Yhdysvalloissa ja Japanissa. Hän on levyttänyt suomalaista nykytaidemusiikkia, kuten Kirmo Lintisen ja Lotta Wennäkosken teoksia. Lisäksi Fredin levytyksiin kuuluvat Naxoksen kaksi levyä Franz Xaver Richterin sonaatteja. Niillä hän soittaa yhdessä sellisti Heidi Peltoniemen ja cembalisti Aapo Häkkisen kanssa.


title: Läntinen

text: Läntinen on suomalainen sukunimi. Läntinen-nimisiä henkilöitä:


title: Elokuvaus

text: Elokuvaus on menetelmä, jossa kamerankäytön ja valaisun avulla luodaan ja tallennetaan elokuvassa käytettävää liikkuvaa kuvaa. Perinteinen työväline tähän on elokuvakamera, joka nopeasti tallentaa peräkkäisiä valokuvia sykäyksittäin liikkuvalle filminauhalle. Elokuvakameran rinnalle on kehitetty videokamera, jonka valoherkkä kenno muuntaa valoinformaation tietokoneille soveltuvaksi digitaaliseksi informaatioksi.


title: Elokuvaus

text: Elokuvauksen ammattilaista kutsutaan elokuvaajaksi tai yleisemmin vain kuvaajaksi. Elokuvatuotannossa kuvausryhmän esimiestä nimitetään pääkuvaajaksi.


title: Elokuvaus

text: Elokuvauksen keksimistä edelsi viisi muuta edistysaskelta, jotka lopulta mahdollistivat elokuvauksen syntymisen. Ensinnäkin havaittiin, että ihmissilmä kokee jälkikuvailmiön ansiosta nopeasti peräkkäin esitettävät, keskenään vain hieman erilaiset piirroskuvat erillisten välähdysten sijaan yhtenäiseksi, jatkuvaksi liikkeeksi. Huomattiin, että tarvitaan vähintään 16 kuvaa sekunnissa ettei liike vaikuttaisi nykivältä. Tähän ilmiöön perustuivat 1830-luvulla kehitetyt fenakistoskooppi ja zoetrooppi, ja samaan ilmiöön perustuu elokuvauksen kyky välittää ihmissilmälle liikkuvan kuvan illuusio.


title: Elokuvaus

text: Toinen tarvittava edistysaskel oli valokuvausmateriaalien kehittyminen 1870-luvun loppuun mennessä niin valoherkiksi, että kuvan ottamiseksi tarvittava valotusaika lyheni minuuteista ja sekunneista sekunnin murto-osiin.


title: Elokuvaus

text: Kolmanneksi oli löydettävä valokuvien pohjamateriaaliksi jotain taipuisampaa ja pidempää kuin siihen asti käytetyt lasilevyt, jotta kuvausmateriaali voisi liikkua kamerassa sujuvasti ja riittää pidempikestoisten kuvasarjojen ottamiseen. George Eastman otti valoherkän emulsion pohjamateriaaliksi ensin paperirullan uudessa Kodakiksi ristimässään valokuvakamerassa 1888, mutta pian hän vaihtoi paperin läpikuultavaan selluloidiin.


title: Elokuvaus

text: Läpinäkyvä selluloidifilmi olikin neljäs välttämätön edistysaskel elokuvan mahdollistamiseksi. Läpikuultavalla kalvolla olevat valokuvat voitiin heijastaa seinälle aivan kuten jo 1600-luvuilla keksityillä taikalyhdyillä heijastettiin lasilevyille maalattuja kuultokuvia.


title: Elokuvaus

text: Viides elokuvauksen syntymiseen tarvittu edistysaskel oli sellaisen mekanismin kehittäminen, joka liikuttaa materiaalia nykäyksittäin, pysähtyen vähintään nuo ihmissilmän vaatimat 16 kertaa sekunnissa. Tällaista mekanismia tarvittiin niin kuvasarjoja kuvaavaan kameraan että kuvia seinälle heijastavaan laitteeseen eli projektoriin ohjaamaan filminauhan kulkua. Tällainen mekanismi oli rakennettu jo 1800-luvun puolenvälissä kehitettyyn ompelukoneeseen: siinä liikkuva kangas pysähtyi useita kertoja sekunnissa vastaanottamaan lävistävän neulan. Elokuvaprojektoreissa tämä keksintö tunnetaan yhä nimellä maltanristimekanismi, ja samantapainen laite nykii filmiä eteenpäin myös elokuvakameran pyörivässä sulkimessa. Tämä mekanismi tarvitsee avukseen filmin reunan rei'ityksen, jota sanotaan perforoinniksi. Perforointia ja askelittaista kuvansiirtomekanismia käytettiin Lumièren veljesten yrityksen kehittämässä kinematografissa.


title: Elokuvaus

text: Elokuvan varhaisvuosina sama henkilö toimi yleensä niin elokuvan ohjaajana kuin kuvaajanakin. Sitä mukaa kun uusia teknisiä edistysaskeleita tuli elokuvantekijöiden käyttöön, kasvoivat myös heidän taiteelliset vaatimuksensa ja alettiin tuntea tarvetta eriyttää ohjaajan ja elokuvaajan tehtävät toisistaan. Elokuvaus oli keskeisessä asemassa mykkäelokuvien aikakaudella, jolloin elokuvakerronta oli – mahdollista taustamusiikkia lukuun ottamatta – yksinomaan visuaalista, perustuen valaistukseen, sommitteluun, lavastukseen ja näyttelijäntyöhön.


title: Elokuvaus

text: Vuonna 1919 perustettiin Hollywoodissa, maailman uudessa elokuvapääkaupungissa, ensimmäinen elokuvaajien ammattiyhdistys, The American Society of Cinematographers (ASC). Järjestö määrittelee elokuvauksen näin: Elokuvaus on luova ja tulkitseva prosessi, jonka tuloksena syntyy pelkän fyysisen tapahtuman tallentamisen sijasta tekijänoikeudellisesti itsenäinen teos. Elokuvaus ei ole valokuvauksen alalaji, vaan valokuvaus on vain yksi elokuvaajan käyttämistä taidoista yhdessä muiden fyysisten, organisatoristen, työnjohdollisten, tulkinnallisten ja kuvanmuokkaukseen liittyvien tekniikoiden kanssa, joiden yhteistuloksena syntyy yhtenäinen, kokonaisvaltainen työprosessi.


title: Elokuvaus

text:
Elokuvaus muodostuu monista tekniikoista ja taiteellisista ilmaisukeinoista, jotka vaikuttavat valmiin elokuvan visuaaliseen tyyliin, kerrontaan ja katsojan saamaan kokemukseen.
Elokuvauksen tuottama lopputulos tallentuu joko filmille tai digitaaliselle videokuvakennolle. Elokuvafilmien valoherkissä emulsioissa läpi 1900-luvun tapahtunut kehitys tuotti laajan valikoiman eri tarkoituksiin soveltuvia väri- ja mustavalkofilmimateriaaleja. Kuvauksessa käytettävä filmityyppi olikin yksi ensimmäisistä taiteellis-teknisistä päätöksistä 1900-luvun elokuvatuotantoa aloitettaessa.


title: Elokuvaus

text:
Filmimateriaalin keskeinen kuvanlaatua määrittävä ominaisuus on käytettävä filmiformaatti, joka ilmoitetaan filminauhan leveytenä millimetreissä. Standardeiksi ovat muodostuneet 8 mm:n levyinen, vain amatöörikuvaukseen soveltuva kaitafilmi, 16 millimetrin ”puoliammattilaiskäyttöön” ja pienen budjetin tuotantoihin soveltuva kaitafilmi, yleisin kaupallisten elokuvien materiaali 35 millimetrin kinofilmi (jota käytetään myös valokuvauskameroissa), sekä vain suuren budjetin spektaakkelielokuvissa (kuten "Ben-Hur" tai "") käytetty 70 millimetrin filmi.
Filmiformaatin ja värin tai mustavalkoisuuden lisäksi valittavana on joko positiivista kuvaa tuottava kääntöfilmi (vastaa valokuvauksen diafilmiä) tai negatiivifilmi. Filmiemulsion ”nopeus” eli valoherkkyys ulottuu hitaista mutta hienorakeisista 50 ISO:n filmeistä erittäin nopeisiin, hämärässä tapahtuvaan kuvaukseen soveltuviin 800 ISO:n filmeihin. Elokuvauksessa käytettävät filmimateriaalit poikkeavat toisistaan myös värikylläisyyden, värisävyjen toiston ja kontrastin (sävyjakauman jyrkkyys täysin mustasta täysin valkoiseen) osalta.


title: Elokuvaus

text: Filmimateriaalin tuottaman kuvan visuaalisiin ominaisuuksiin voidaan vaikuttaa myös kameran objektiivin edessä käytettävillä erilaisin suodattimilla sekä filmin eri kehitysvaiheissa elokuvalaboratoriossa. Kehityksen aikaisia menetelmiä ovat muun muassa tarkoituksellisesti alivalotetun filmin tarkoituksellinen ylikehittäminen (ns. ”prässäys”) sekä filmin kehittäminen toisentyyppiselle filmille tarkoitetuilla kemikaaleilla (ns. ”ristiinkehitys”).


title: Elokuvaus

text: Vaikka valtaosa suuren budjetin kaupallisista näytelmäelokuvista kuvataan yhä filmille, yhä merkittävämpi osa nykyajan elokuvauksesta tehdään digitaalisen videotekniikan avulla. Erilaisten filmimateriaalien ja -formaattien ja suodattimien käytön sijasta nykyaikaiset videokamerat ovat monipuolisesti säädettävissä värintoiston, valoherkkyyden, kontrastin jne. osalta. Kun tähän lisätään digitaalisen kuvaustuloksen yhä monipuolisemmat jälkikäsittelymahdollisuudet tietokoneella, tarjoaa digitaalinen elokuvaus vähintään yhtä suuret valinnan mahdollisuudet kuvan ulkonäön suhteen kuin perinteinen filmikuvaus eri materiaali-ja kehitysvaihtoehtoineen.


title: Elokuvaus

text: Ihmissilmän tavoin elokuvakameran linssijärjestelmä eli objektiivi tuo näkyviin kuvattavan näkymän visuaalisen perspektiivin ja kuvassa näkyvien asioiden keskinäiset suhteet kuvan näyttämässä tilassa. Mutta toisin kuin ihmissilmän kohdalla, elokuvaaja voi valita tarpeen mukaan eri objektiivin kuhunkin kuvaustilanteeseen. Objektiivin polttoväli määrittää objektiivin näyttämän kuvakulman eli elokuvan katsojan lopullisessa kuvassa näkemän näkökentän. Elokuvaaja voi valita leveän näkökentän tarjoavan laajakulmaobjektiivin, kaukoputken tavoin pieneen alueeseen rajoittuvan kauko-objektiivin tai näiden välille asettuvan yleiskäyttöisen normaaliobjektiivin. Elokuvaajan käytössä on erikoisobjektiiveja, kuten makro-objektiivi pienten kohteiden lähikuvaukseen sekä säädettävällä polttovälillä varustetut zoom-objektiivit nopeasti muuttuviin kuvaustilanteisiin.


title: Elokuvaus

text:
Kuvakoon avulla määritellään kunkin kuvan ”näkökenttä” eli se, miten paljon kuvassa näkyy. Kansainvälinen 8-portainen kuvakokojärjestelmä perustuu ihmisen mittasuhteisiin ja helpottaa kuva-alan rajausta. Laajimmasta pienimpään kuvakoot ovat:
Kuvakoko ei suoraan riipu käytettävän objektiivin kuvakulmasta, koska kameraa voidaan liikuttaa eri kuvausetäisyyksille. Esimerkiksi yleiskuva tai laaja kokokuva voidaan kuvata laajakulmaobjektiivin sijasta kauko-objektiivilla pitkän matkan päästä, vaikkapa helikopterista. Vastaavasti lähikuva näyttelijästä voidaan kuvata laajakulmaobjektiivilla vain senttimetrien päästä tämän kasvoista.


title: Elokuvaus

text: Valokuvauksen tavoin elokuvauksessakin filmille tai kennolle tallentuvan valon määrää säädellään objektiivin himmentimellä, jolla suurennetaan tai pienennetään valoa läpäisevää valotusaukkoa.


title: Elokuvaus

text: Valotusaukon valinnalla on oikean valotuksen ohella suuri merkitys myös kuvan syväterävyysalueen muodostumisessa. Mitä pidemmällä polttovälillä ja mitä suuremmalla valotusaukolla elokuvataan, sitä lyhyempi kuvan syvyyssuunnassa on alue, joka näkyy kuvassa täysin terävänä. Kuvan tausta ja etualalla mahdollisesti olevat kohteet näkyvät utuisen epätarkkoina, ja katsojan huomio kohdistuu heti kuvassa terävänä näkyvään kohteeseen. Isolla aukolla kuvattaessa kuvaa voidaan kesken otoksen tarkentaa kohteesta toiseen, esimerkiksi taaemmasta keskustelijasta etummaiseen.


title: Elokuvaus

text: Lähietäisyydeltä horisonttiin asti täysin terävä eli ”syväterävä” kuva saadaan aikaan käyttämällä laajakulmaista objektiivia ja siinä mahdollisimman pientä valotusaukkoa. Syväterävien kuvien mestarillisesta käytöstä toimii esimerkkinä Orson Wellesin elokuva "Kansalainen Kane".


title: Elokuvaus

text: Elokuvan kuvasuhde, kuvan leveyden ja korkeuden suhde, vaikuttaa omalta osaltaan elokuvan estetiikkaan. Yleisimmin käytetyt elokuvauksen kuvasuhteet ovat vaihdelleet vuosikymmenien aikana. Mykkäelokuvan kaudella esitettävät elokuvat saattoivat vaihdella täysin neliömäisestä (kuvasuhde 1:1) hyvin laajakuvaiseen Polyvisioniin (4,00:1). 1910-luvulta lähtien elokuvantekijät alkoivat sopeutua yhteiseen kuvasuhdestandardiin 1,33:1 (tai 4:3). Äänielokuvaan siirryttäessä kuvasuhde hetkellisesti kapeni, kun filminauhan reunaan tarvittiin tila ääniraidalle. Vuonna 1932 sovittiin standardiksi niin sanottu ”normaalikuva” (1,37:1), josta tuli kaupallisten elokuvien ainoa vaihtoehto aina 1950-luvulle saakka, jolloin kotiin televisiota katsomaan jääneitä katsojia alettiin houkutella takaisin elokuvateattereihin erilaisilla ”laajakangaselokuviksi” kutsutuilla kuvasuhdeuutuuksilla. Näistä jäi parhaiten elämään CinemaScope, jossa tavallinen 35 mm:n filmiruutu venytetään anamorfisten kuvaus- ja projektorilinssien avulla leveämmäksi.


title: Elokuvaus

text: Kun teräväpiirtotelevisiota alettiin kehittää 1990-luvulla, tv-valmistajat sopivat uudesta 1,78:1 eli 16:9 -kuvasuhteesta, joka oli kompromissi silloisen elokuvateatteristandardin 1,85:1 ja perinteisen televisiokuvasuhteen 1,33:1 välillä. HDTV-kameroilla kuvattavat elokuvat noudattavat tätä kuvasuhdetta.


title: Elokuvaus

text: Valo ja sen säätely eli valaistus on tärkein asia näkyvän ja esteettisesti miellyttävän kuvan muodostamisessa niin valo- kuin elokuvauksessakin. Valaistus on elokuvauksen tärkeimpiä visuaalisia ilmaisukeinoja, jolla vaikuttaa elokuvayleisön tunnetiloihin. Ohjaaja Sahin Michael Derunin sanomaksi väitetty sitaatti kuvaa osaltaan valaistuksen merkitystä elokuvassa: ”Pornon ja erotiikan ero on valaistuksessa”.


title: Elokuvaus

text:
Elokuvauksessa valaistus jaetaan teknilliseen ja kerronnalliseen valaistukseen. Teknillinen valaistus varmistaa, että riittävä valo mahdollistaa filmin valottumisen tai luo riittävän pohjan videokameran valosähköiselle toiminnalle. Kerronnallinen valaistus pyrkii luomaan vaikutelmia ja antamaan kuvassa näkyvälle lavastukselle ja tilanteelle halutun merkityksen. Materiaalin, pintojen, tilan ja kappaleiden sekä vuorokauden ajan tuntu rakennetaan valon ja varjojen avulla. Kerronnallisen valaistuksen tavoitteina on luoda kuhunkin kohtaukseen oikea tunnelma, määrittää sille kerronnan mukainen ajankohta (päivä, ilta, yö) sekä ennen kaikkea katsojan huomion kiinnittäminen kunkin kuvan keskeisimpään aiheeseen.
Elokuvaus ei vain tallenna kuvauskohteiden liikettä, vaan myös kamera voidaan panna liikkeeseen esimerkiksi ilmentämään katsojan näkökulmaa, korvaamaan leikkausta kuvasta toiseen tai seuraamaan näyttelijän liikettä. Kameran liike on olennainen osa nykyaikaisen elokuvauksen esteettistä ilmaisua. Elokuvakameran perinteisiä perusliikkeitä ovat kameran kääntäminen sivusuunnassa (panorointi) tai korkeussuunnassa (tilttaus) sekä erilaiset ajot eli kameran liikuttaminen kuvan syvyys- tai sivusuunnassa. Kamera-ajossa kohde pysyy paikallaan, raideajossa sekä kohde että kamera liikkuvat. Monimutkaisiin, suuntaa kesken ajon vaihtaviin kamera-ajoihin voidaan käyttää kameranosturia eli kraanaa. Kuuluisia pitkiä ja monimutkaisia kamera-ajoja ovat Orson Wellesin "Pahan kosketuksen" ensimmäinen kuva ja Antonionin elokuvan "" viimeinen kuva.


title: Elokuvaus

text: Kevyempiä elokuvakameroita voidaan käyttää myös käsivaralta, jolloin kuvaaja tekee kameran liikkeet vartalonsa avulla. Kuvan vakauttamiseksi voidaan apuna käyttää 1970-luvun puolivälissä kehitettyä Steadicam-tyyppistä kameranvakainta.


title: Elokuvaus

text: Elokuvauksessa on mahdollista tallentaa joko nopeutettua tai hidastettua kuvaa kameran kuvataajuutta säätämällä.


title: Elokuvaus

text: Mykkäkomedioiden aikaan oli suosittua kuvata normaalia hitaammalla nopeudella, jolloin elokuvan toiminta näytti normaalia esitysnopeutta käytettäessä huvittavan kiireiseltä. Esimerkiksi Charlie Chaplinin elokuva "Nykyaika (elokuva)" kuvattiin taajuudella 18 ruutua sekunnissa ja esitettiin normaalilla projektorinopeudella 24 ruutua sekunnissa.


title: Elokuvaus

text: Äärimmilleen hidastetulla kuvataajuudella kuvaamalla voidaan tuottaa niin sanottua ajastettua eli intervallikuvaa (engl. "time lapse"), joka normaalinopeudella esitettynä nopeuttaa useiden tuntien tai jopa kuukausien aikana kuvatun materiaalin muutamaan sekuntiin tai minuuttiin. Tunnettuja esimerkkejä tätä tekniikkaa hyödyntävistä elokuvista ovat Godfrey Reggion "Koyaanisqatsi" (1982) ja sen jatko-osat.


title: Elokuvaus

text:
Nopeuttamisen vastakohta on hidastus, joka vastaavasti saavutetaan kuvaamalla kohtaus tavallista nopeammalla kuvataajuudella, mikä usein vaatii erikoiskameran käyttöä.
Jos elokuvaaja kuvaa vaikkapa uima-altaaseen hyppääjää taajuudella 96 ruutua sekunnissa, ja kohtaus sitten esitetään normaalinopeudella 24 ruutua sekunnissa, kohtaus kestää neljä kertaa kauemmin kuin todellisuudessa. Äärimmäinen hidastus, kuvaaminen suurnopeuskameralla tuhansien ruutujen sekuntitaajuudella, voi tehdä näkyväksi esimerkiksi luodin lennon tai räjähdyksen vaikutusten yksityiskohdat.


title: Elokuvaus

text: Nykyisellä digitaalisella jälkikäsittelytekniikalla kuvataajuutta on mahdollisuus säätää leikkausvaiheessa niin, että toiminta nopeutuu tai hidastuu saman otoksen sisällä. Tätä tekniikkaa käytettiin näyttävästi elokuvassa "Matrix".


title: Elokuvaus

text:
Elokuvatuotannossa "pääkuvaaja" toimii kuvausryhmän esimiehenä ja on taiteellisessa vastuussa kuvauksesta. "B-kuvaaja" suorittaa pääkuvaajan antamia tehtäviä. Kuvauksissa elokuvaaja valvoo kameraan ja valaistukseen liittyviä asioita. Suomessa elokuvaaja useimmiten myös käyttää kameraa itse, apunaan "kamera-assistentti". Suomalaisessa työtavassa erillinen "kameraoperaattori" on harvinaisuus, mutta esimerkiksi Yhdysvalloissa vallitseva käytäntö.
Ennen kuvauksia elokuvaaja perehtyy käsikirjoitukseen ja osallistuu elokuvan ennakkovalmisteluun eli esituotantoon. Hän keskustelee toteutuksesta ohjaajan, lavastajan, puvustajan, meikkaajan ja tuotantopäällikön kanssa. Ratkaistavana ovat muun muassa elokuvan tyyli, värivalinnat, roolitus, kuvauspaikat, aikataulut ja budjetti sekä käytettävä tekninen välineistö ja kuvausryhmä.


title: Elokuvaus

text: Yhteistyössä ohjaajan kanssa syntyy elokuvan dramaturginen ja visuaalinen suunnitelma käsikirjoituksen rakentamisesta kohtauksiksi ja kuviksi, usein sarjakuvaa muistuttavana piirrettynä storyboardina. Elokuvaaja ja ohjaaja päättävät yhdessä jokaisen kohtauksen kuvajaosta ja kameraliikkeistä sekä kunkin kuvan osalta kameran paikasta, kuvarajauksesta ja sommittelusta. Valaistuksen suunnittelu ja toteutuksen valvonta on tärkeä osa elokuvaajan työtä, samoin kunkin kuvauspäivän aikana kuvatun materiaalin läpikäynti. Kuvausten päätyttyä elokuvaaja valvoo kuvatun materiaalin valo- ja värimäärittelyä sekä neuvoo tarvittaessa elokuvan leikkaajaa ja kuvan jälkikäsittelijöitä.


title: Mikael Kotkaniemi

text: Mikael Kotkaniemi (s. 30. huhtikuuta 1969 Tampere) on suomalainen jääkiekkovalmentaja ja entinen jääkiekkoilija, ja Porin Ässien entinen päävalmentaja


title: Mikael Kotkaniemi

text: Kotkaniemi on HIFK:n kasvatti, joka aloitti uransa aikuisten sarjoissa vuonna 1987 Karhu-Kissojen joukkueessa II divisioonassa. Hän pelasi seurassa aina vuoteen 1993 saakka. Kaudella 1990–1991 Kotkaniemi esiintyi HIFK:n liigajoukkueen riveissä neljässä ottelussa. Karhu-Kissoissa Kotkaniemi muodosti kuuluisan "Petolintuketjun" yhdessä Petri Variksen ja Jari Korpisalon kanssa. He kaikki aloittivat myöhemmin liigauransa Ässissä.


title: Mikael Kotkaniemi

text: Vuonna 1993 Kotkaniemi siirtyi Porin Ässiin, jossa voitti SM-pronssia kaudella 1994–1995. Hän päätti liigauransa KalPassa vuonna 1999. Yhteensä Kotkaniemi pelasi SM-liigassa 218 ottelua tehopistein 29+37=66. Playoffs-otteluita hänelle kertyi 16 (2+0=2). Kauden 1995–1996 Kotkaniemi esiintyi Tanskan jääkiekkoliigassa Herning IK:n joukkueessa. Hän pelasi urallaan myös Ruotsissa ja Saksassa. Lopetettuaan jääkiekkoilun Kotkaniemi ryhtyi pelaamaan kaukalopalloa Porin Kärppien joukkueessa. Suomen mestaruuden hän voitti seurassa vuosina 2005 ja 2006.


title: Mikael Kotkaniemi

text: Valmennusuransa Kotkaniemi aloitti Ässien juniorijoukkueissa vuonna 2006. Ässien liigajoukkueen kakkosvalmentajana hän toimi kahden kauden ajan. Kaudella hän toimi 2013–2014 HC Keski-Uusimaan päävalmentajana, johon tehtävään Kotkaniemi siirtyi Porin Ässien apuvalmentajan paikalta. Ässien päävalmentajan sopimus irtisanottiin marraskuussa 2018.


title: Mikael Kotkaniemi

text: Mikael Kotkaniemen äiti on näyttelijä Kirsti Wallasvaara, isä teatteriohjaaja Pentti Kotkaniemi ja sisarpuoli näyttelijä Saara Kotkaniemi. Kotkaniemen molemmat pojat pelaavat jääkiekkoa Kasperi (1999) Porin Ässissä ja Jesperi (2000) pelaa jääkiekkoa Montreal Canadiensin organisaatiossa.


title: Osaa eläimetkin pieree

text: Osaa eläimetkin pieree on vuonna 2011 ilmestynyt Pertti Kurikan Nimipäivät -yhtyeen EP-levy, jonka julkaisivat Mauski Records ja Punk & Pillu.


title: Pentti Kotkaniemi

text: Pentti Mikko Antero Kotkaniemi (s. 10. elokuuta 1943 Helsinki) on suomalainen televisio- ja teatteriohjaaja. Kotkaniemi on työskennellyt ohjaajana mm. Kuopion kaupunginteatterissa, Tampereen Teatterissa, Tampereen Työväen Teatterissa sekä Lahden ja Helsingin kaupunginteattereissa.


title: Pentti Kotkaniemi

text: Kotkaniemen tunnetuimpiin ohjaustöihin televisiossa lukeutuvat Ylen tuottama Lapinlahden Linnut -sketsisarja, Kuudesti laukeava, Maailman kahdeksan ihmettä ja Seitsemän kuolemansyntiä. Kotkaniemi on tullut tunnetetuksi erityisesti komedia- ja farssiohjaajana. Näyttelijänä hän on tehnyt pieniä rooleja mm. elokuvissa Asfalttilampaat ja Mies, joka ei osannut sanoa ei sekä tv-sarjassa Pakanamaan kartta.


title: Pentti Kotkaniemi

text: Kotkaniemi oli naimisissa näyttelijä Kirsti Wallasvaaran kanssa vuosina 1966–1977. Heidän poikansa on entinen jääkiekkoilija ja nykyinen jääkiekkovalmentaja Mikael Kotkaniemi. Vuodesta 1979 lähtien Kotkaniemi on ollut naimisissa Lilli Kaipaisen kanssa ja tästä liitosta on kaksi lasta.


title: Fuzhou

text: Fuzhou (福州, pinyin Fúzhōu) on Fujianin maakunnan pääkaupunki Kiinassa. Kaupunki on ollut merkittävä satamakaupunki Tang-dynastia ajalta 600-luvulta saakka. Fuzhou oli yksi viidestä niin sanotusta sopimussatamasta, jotka avattiin ulkomaisille kauppiaille Nanjingin sopimuksella vuonna 1842. Fuzhou Changlen kansainvälinen lentoasema palvelee aluetta.


title: Fuzhou

text: Arkeologien ja historioitsijoiden mukaan nykyisen Fuzhoun paikalla on ollut kaupunkiasutusta jo Minyuen kuningaskunnan ajoilta lähtien. Minyuen kuningaskuntaa seurasi Qin-dynastia 200-luvulla eaa. jolloin paikallinen hallintojärjestelmä kiinalaistui. Fuzhoun ensimmäinen kaupunginmuuri rakennettiin vuonna 202 eaa. Han-dynastian perustajan Liu Bangin valtakaudella. Tuolloin Liu antoi luvan Minyuen kuningas Wuzhulle perustaa pääkaupunkinsa Yen nykyisen Fuzhoun paikalle. Song-dynastian (960–1279 jaa.) valtakaudella kaupunki alkoi ottaa osaa kansainväliseen kauppaan. Marco Polon sanotaan vierailleen kaupungissa ja hän hämmästeli kaupungin suurta ulkomaalaisten ja etenkin eteläaasialaisten kauppiaiden joukkoa. Kaupan ohella Fuzhou oli yksi buddhalaisuuden keskuksista ja kaupungissa on edelleen jäljellä useita vanhoja temppeleitä ja pagodeja.


title: Fuzhou

text: Fuzhoun nykyhistorian voidaan katsoa alkaneen vuodesta 1842, jolloin kaupungista tuli yksi sopimussatamista, jotka avattiin ulkomaalaisille kauppiaille Kiinan häviämän ensimmäisen oopiumisodan jälkeen. Kaupunki vaurastui ja siitä tuli myös Kiinan nykyaikaistamisen keskus. Vuonna 1867 perustettiin Fuzhoun telakka. Sen yhteydessä toimi laivastoakatemia, jossa opiskeltiin länsimaista teknologiaa ja eurooppalaisia kieliä. Eräs laitoksen opiskelija oli Yan Fu, joka toi sittemmin darwinismin Kiinaan. Fuzhou säilyi sittemmin taloudellisena keskuksena 1950-luvulle saakka ja kaupungin nopea teollistuminen alkoi vuodesta 1958. Vuonna 2004 kaupungista tehtiin erikoistalousalue.


title: Fuzhou

text: uhoun murre, jota kutsutaan joskus nimellä hokchiew, on yksi min-kiinan itäisistä murteista. Kielitieteilijöiden mukaan murre on saanut vaikutteita Minyuen kuningaskunnassa aikanaan puhutusta kielestä ja siinä on myös säilynyt joitakin vanhoja kiinan kielen piirteitä. 1800- ja 1900-luvuilla maastamuuttajat veivät murteen mukanaan ja sitä puhutaan edelleen osissa Kaakkois-Aasiaa ja muuta maailmaa. Kouluissa opiskellaan nykyisin mandariinikiinaa ja murteen säilymisestä on esitetty huolia. Min-keittiötä Fuzhoussa pidetään yhtenä kahdeksasta suuresta keittiöstä Kiinassa.


title: Lamont Dozier

text: Lamont Dozier (s. 16. kesäkuuta 1941 Detroit) on yhdysvaltalainen laulaja, lauluntekijä ja musiikkituottaja. Hänet tunnetaan erityisesti työstään Brian ja Eddie Hollandin kanssa Motown-yhtiössä 1960-luvulla.


title: Lamont Dozier

text: Dozier aloitti musiikkiuransa 13-vuotiaana The Romeos -yhtyeen laulajana. Hän esiintyi 1950-luvulla Detroitissa ja nauhoitti vuonna 1960 debyyttisinglensä taiteilijanimellä Lamont Anthony. Single julkaistiin Motownin perustaja Berry Gordyn sisaren omistamalla Anna Records -levymerkillä. Vuonna 1963 Gordy palkkasi Dozierin omaan levy-yhtiöönsä antaen hänelle yhteistyökumppaneiksi tuottaja-lauluntekijäveljekset Brian ja Eddie Hollandin.


title: Lamont Dozier

text: Dozier ja Hollandit (nimet esitetään usein muodossa Holland–Dozier–Holland) kirjoittivat ja tuottivat 1960-luvulla suuren määrän menestyskappaleita Motown-artisteille, joista menestyneimmäksi osoittautui The Supremes. Yhtye nosti peräkkäin listaykköseksi kuusi Dozierin ja Hollandien kirjoittamaa kappaletta, joista ensimmäinen oli vuoden 1964 ”Where Did Our Love Go?”. The Four Tops -yhtyeelle he tekivät muun muassa listahitit ”I Can’t Help Myself (Sugar Pie, Honey Bunch)” ja ”Reach Out, I’ll Be There”. Myös The Isley Brothers, Marvin Gaye, The Marvelettes ja Martha and the Vandellas nauhoittivat heidän materiaaliaan.


title: Lamont Dozier

text: Dozier ja Hollandit ajautuivat erimielisyyksiin Motownin kanssa rojaltien jakamisesta, ja pitkän oikeuskäsittelyn jälkeen kolmikko päätti vuonna 1968 perustaa oman yhtiönsä. He alkoivat tuottaa musiikkia omien Invictus- ja Hot Wax -levymerkkiensä alla. Dozier alkoi uudelleen nauhoittaa musiikkia sooloartistina. Vuonna 1973 hän lopetti yhteistyön Hollandien kanssa ja siirtyi ABC Recordsille.


title: Lamont Dozier

text: Balladi ”Trying to Hold On to My Woman” menestyi hyvin ja Dozierin ABC-debyyttialbumi "Out Here on My Own" saavutti kultalevyrajan. Hän nauhoitti ABC:lle vielä albumit "Black Bach" ja "Love & Beauty" ennen siirtymistään Warner Bros. Recordsille vuonna 1976.


title: Lamont Dozier

text: Vuonna 1980 Dozier perheineen muutti Englantiin. Hän tuotti ja kirjoitti 1980-luvulla musiikkia muun muassa Aretha Franklinille, Eric Claptonille ja Phil Collinsille.


title: Lamont Dozier

text: Holland–Dozier–Holland valittiin vuonna 1988 Songwriters Hall of Fameen ja vuonna 1990 Rock and Roll Hall of Fameen.


title: Lamont Dozier

text: Dozierin omalla nimellään julkaisemat sooloalbumit.


title: Brian Holland

text: Brian Holland (s. 15. helmikuuta 1941 Detroit) on yhdysvaltalainen lauluntekijä ja musiikkituottaja. Hänet tunnetaan erityisesti työstään veljensä Eddie Hollandin ja Lamont Dozierin kanssa Motown-yhtiössä 1960-luvulla.


title: Brian Holland

text: Hollandin uran ensimmäisiin hitteihin kuuluu The Marvelettesin ”Please Mr. Postman” (1961), josta tuli Motown-levymerkin ensimmäinen listaykköseksi noussut julkaisu. Holland osallistui kappaleen kirjoittamiseen ja toimi myös yhtenä singlen tuottajista. Vuonna 1963 hän aloitti yhteistyön tuottaja-laulunkirjoittaja Lamont Dozierin ja veljensä Eddie Hollandin kanssa.


title: Brian Holland

text: Kolmikko kirjoitti ja tuotti Motown-artisteille lukuisia hittejä ja oli merkittävä tekijä pienen detroitilaislevymerkin nousussa kansalliseen menestykseen. Heidän tuotantoonsa sisältyivät Martha and the Vandellas -yhtyeen kappaleet ”Come and Get These Memories”, ”Heatwave” ja ”Quicksand”, The Isley Brothersin ”This Old Heart of Mine”, The Four Topsin ”I Can’t Help Myself” ja ”Reach Out, I’ll Be There” sekä Marvin Gayen ”Can I Get a Witness” ja ”You’re a Wonderful One”. The Supremes nauhoitti kuusi peräkkäistä Hollandien ja Dozierin kappaletta, mukaan lukien ”Stop! In the Name of Love”, ”Baby Love” ja ”You Can’t Hurry Love”.


title: Brian Holland

text: Dozier ja Hollandit ajautuivat erimielisyyksiin Motownin kanssa rojaltien jakamisesta, ja kaksivuotisen oikeuskäsittelyn jälkeen kolmikko päätti vuonna 1968 perustaa oman yhtiönsä. He alkoivat tuottaa musiikkia omien Invictus- ja Hot Wax -levymerkkiensä alla muun muassa Freda Paynelle, Chairman of the Boardille ja Honey Conelle. Vuonna 1972 julkaistiin Hollandin laulama kappale ”Don’t Leave Me Starvin’ for Your Love”, joka menestyi kohtalaisesti. Seuraavana vuonna Lamont Dozier lähti yhtiöstä jatkaakseen laulu-uraansa. Brian ja Eddie Holland jatkoivat yhdessä joitakin vuosia, kunnes yhtiö lakkautettiin lopullisesti 1970-luvun puolivälissä. Brian Holland jatkoi 1970-luvulla musiikin tuottamista itsenäisesti, mutta ei saavuttanut enää Motown-vuosiensa vertaista menestystä.


title: Brian Holland


title: Eddie Holland

text: Edward ”Eddie” Holland Jr. (s. 30. lokakuuta 1939 Detroit) on yhdysvaltalainen laulaja, lauluntekijä ja musiikkituottaja. Hänet tunnetaan erityisesti työstään Lamont Dozierin ja veljensä Brian Hollandin kanssa Motown-yhtiössä 1960-luvulla.


title: Eddie Holland

text: Hollandin musiikkiura alkoi vuonna 1958, jolloin musiikkituottaja Berry Gordy tarjosi hänellemahdollisuuden nauhoittaa musiikkia vasta perustetulle Tamla-levymerkille, josta tuli myöhemmin osa Motownia. Hollandin laulama ”Jamie” (1962) nousi parhaimmillaan R&B-listan kuudennelle sijalle ja kuului Motownin ensimmäisiin hitteihin. Yhteensä hän nauhoitti noin 20 singleä ja yhden albumin esiintyjänä ennen siirtymistään taustavaikuttajan rooliin tuottaja-sanoittajaksi vuonna 1962. Seuraavana vuonna aloitti yhteistyön Lamont Dozierin ja veljensä Brian Hollandin kanssa.


title: Eddie Holland

text: Hollandit ja Dozier (nimet esitetään usein muodossa Holland–Dozier–Holland) kirjoittivat ja tuottivat Motown-artisteille lukuisia hittejä, mukaan lukien 12 pop-listan kärkisijalle noussutta kappaletta, ja olivat merkittävä tekijä pienen detroitilaislevymerkin nousussa kansalliseen menestykseen. Heidän tuotantoonsa sisältyivät Martha and the Vandellas -yhtyeen kappaleet ”Come and Get These Memories”, ”Heatwave” ja ”Quicksand”, The Isley Brothersin ”This Old Heart of Mine”, The Four Topsin ”I Can’t Help Myself” ja ”Reach Out, I’ll Be There” sekä Marvin Gayen ”Can I Get a Witness” ja ”You’re a Wonderful One”. The Supremes nauhoitti kuusi peräkkäistä Hollandien ja Dozierin kappaletta, mukaan lukien ”Stop! In the Name of Love”, ”Baby Love” ja ”You Can’t Hurry Love”.


title: Eddie Holland

text: Dozier ja Hollandit ajautuivat erimielisyyksiin Motownin kanssa rojaltien jakamisesta, ja kaksivuotisen oikeuskäsittelyn jälkeen kolmikko päätti vuonna 1968 perustaa oman yhtiönsä. He alkoivat tuottaa musiikkia omien Invictus- ja Hot Wax -levymerkkiensä alla muun muassa Freda Paynelle, Chairman of the Boardille ja Honey Conelle. Vuonna 1973 Lamont Dozier lähti yhtiöstä jatkaakseen laulu-uraansa. Brian ja Eddie Holland jatkoivat yhdessä joitakin vuosia, kunnes yhtiö lakkautettiin lopullisesti 1970-luvun puolivälissä.


title: Eddie Holland


title: Luettelo televisiosarjan Power Rangers Ninja Storm jaksoista

text: Luettelo 11. Power Rangers -tuotantokauden Power Rangers Ninja Stormin jaksoista.


title: Luettelo ulkomaalaisista maajoukkuepelaajista Suomen jalkapallosarjoissa

text: Tämä luettelo sisältää Suomen jalkapallosarjoissa esiintyneitä ulkomaalaisia jalkapalloilijoita, jotka ovat pelanneet myös oman maansa A-maajoukkueessa. Mukaan on laskettu vain Kansainvälisen jalkapalloliiton FIFA:n jäseninä olevat maajoukkueet.


text: Pelaajat, jotka ovat esiintyneet maajoukkueessa Suomessa pelatessaan on merkitty tähdellä. Arvoturnauksiin on huomioitu MM-kilpailut, olympialaiset sekä maanosaliittojen mestaruusturnaukset. Luettelo ei ole täydellinen.


text: Lyhenteet:


title: Jonke

text: Jonke on seuraavien henkilöiden sukunimi:


title: Wikidata

text: Wikidata on Wikimedia Foundationin omistama yhteisesti muokattava Wikipediaa tukeva tietokanta. Saksan Wikimedia-yhdistyksen aloittaman hankkeen tarkoitus on toimia keskitettynä paikkana erilaisille tiedoille, esimerkiksi henkilöiden syntymäajoille. Palvelu avattiin virallisesti 30. lokakuuta 2012. Se on ensimmäinen Wikimedian uusi hanke vuoden 2006 jälkeen.


title: Wikidata

text: Hanketta ovat rahoittaneet Allen Institute for Artificial Intelligence, Gordon and Betty Moore Foundation sekä Google, yhteensä 1,3 miljoonalla eurolla. Kesäkuussa 2013 Jandeks lahjoitti projektille 150 000 euroa.


title: Wikidata

text: Wikidatan ensimmäisessä vaiheessa Wikipedian korvattiin Wikidataan siirretyillä kielilinkeillä. Tämä vaihe otettiin käyttöön kaikissa Wikipedioissa 6. maaliskuuta 2013 mennessä. Toinen vaihe kerää tietolaatikoihin liittyvää dataa, tarkoituksena täyttää Wikipedian tietolaatikot Wikidataan lisätyillä tiedoilla. Ensimmäinen ohjelmistoversio toisesta vaiheesta otettiin käyttöön Wikidatassa 4. helmikuuta. Wikipediassa se otettiin käyttöön huhtikuussa 2013.


title: Sydämeni laulu

text: Sydämeni laulu on Aleksis Kiven kirjoittama runo, joka on alkuaan ilmestynyt Kiven romaanissa "Seitsemän veljestä". Se sisältyy myös muun muassa Kiven kauneimpien runoja kokoelmaan "Sydämeni laulu : Valikoima runoja" (SKS 1984). Jean Sibeliuksen säveltämä runo on kehysjuonena Arvo Tammisen dokumenttielokuvassa "Sydämeni laulu". Runosta on saanut nimensä myös Kiven elämästä kertova musikaali "Sydämeni laulu".


title: Sydämeni laulu

text: Sydämeni laulun on säveltänyt kuoroteokseksi myös Aarre Merikanto vuonna 1943 sekä Einojuhani Rautavaara vuonna 1998 (Rautavaaran "Aleksis Kivi" -oopperan teemoista sekakuorolle sävelletyn sarjan muokkaus mieskuorolle valmistui vuonna 2005).


title: Sydämeni laulu (elokuva)

text: Sydämeni laulu on Arvo Tammisen ohjaama dokumenttielokuva vuodelta 1948.


title: Sydämeni laulu (elokuva)

text: Elokuvan vastaanotto aikalaisarvioissa oli myönteinen. Elokuva kertoo Yhdysvaltoihin muuttaneista suomalaissiirtolaisista ja heidän arjestaan. Musiikiksi on Heikki Aaltoila sovittanut koti-ikävää kuvastavia suomalaisia sävelmiä, kuten Jean Sibeliuksen Aleksis Kiven runoon säveltämän "Sydämeni laulun", joka toimii myös kehysjuonena. Mukana ääniraidalla on Yrjö Rauanheimon kirjoittama selostusteksti, jonka lukevat Kastehelmi Karjalainen ja Heikki Packalén.


title: Sydämeni laulu (elokuva)

text: Ohjaaja Arvo Tammisen ja hänen ensimmäisen vaimonsa kasvattitytär Kaarina Tamminen on elokuvan keskushenkilönä. Muuten Tammisen kuvauskohteina ovat hänen kiertäessään kameransa kanssa Yhdysvaltoja olleet monet tunnetut suomalaissiirtolaiset.


title: Sydämeni laulu (elokuva)

text: Tammisen matkan varrella ottamista valokuvista ilmestyi 1949 teos "Kamera kiertää Amerikan suomalaisten parissa.


title: Kimmel

text: Kimmel viittaa muun muassa seuraaviin:


title: Bitterroot Range

text: Bitterroot Range on Kalliovuorten alueella sijaitseva vuorijono, joka kulkee Montanan ja Idahon rajaa pitkin Yhdysvaltain luoteisosassa. Vuoriston pinta-ala on laajuudeltaan yli 62 000 km² ja se on nimetty Montanan kansalliskukan kanadanlevisian ("Lewisia rediviva") eli bitterrootin mukaan. Yhdysvaltalainen Lewisin ja Clarkin retkikunta ylitti Bitterroot Rangen ensimmäisenä amerikkalaisena tutkimusryhmänä syksyllä 1805, jolloin he kartoittivat Pohjois-Amerikan länsiosia.


title: Gerald Wallace

text: Gerald Jermaine Wallace (s. 23. heinäkuuta 1982 Sylacauga, Alabama) on yhdysvaltalainen koripalloilija. Pienenä laitahyökkääjänä pelaava Wallace edustaa NBA:ssa Boston Celticsiä. Hänet on valittu kerran un ja ön.


title: Gerald Wallace

text: Ennen ammattilaisuraansa Wallace pelasi ensin Childersburgin high schoolissa, jossa hänet valittiin McDonald's All Americaniin muiden high school -pelaajien kanssa. Sittemmin Wallace pelasi Alabaman yliopiston joukkueessa. Sacramento Kings varasi hänet vuoden 2001 NBA:n varaustilaisuuden ensimmäisen kierroksen 25:llä valinnalla. Wallace vietti seurassa kolme kautta ja toimi lähinnä vaihtopelaajan roolissa. Hän teki avauskaudellaan keskimäärin 3,2 pistettä ottelua kohden, kun jo seuraavalla kaudella onnistui tekemään koreja 4,7 pisteen keskiarvolla.


title: Gerald Wallace

text: Kesäkuussa 2004 Wallace siirtyi Sacramentosta Charlotte Bobcatsiin laajennusvaraustilaisuuden kautta. Wallace nousi samantien joukkueen aloitusviisikkoon ja pelasi kauden aikana 70 ottelua, joista hän aloitti 68. Hän oli avauskauden päätteeksi joukkueensa kolmanneksi paras pistemies ja teki toiseksi eniten pallonriistoja.


title: Gerald Wallace

text: 12. heinäkuuta 2013 Wallace siirtyi Boston Celticsiin.


title: Jalkapallon Maakuntasarjan kausi 1939

text: Jalkapallon maakuntasarjassa vuonna 1939 pelattiin liiton järjestämänä vain kolme ottelua, nekin katsastusmielessä seuraavaa kautta varten, joka kuitenkin olosuhteiden pakosta jäi pelaamatta. Seuraavan kerran maakuntasarjaa vastaavan tason sarja pelattiin kaudella 1940-1941 syys-kevät kierroksina ja se nimettiin C-sarjaksi.